qundao/data-zh-poetry huggingface dataset:
圣孝瑞应诗
作者：杨士奇
朝代：明

惟皇御极，八纮率俾。曰孝曰仁，爰教爰理。惟皇考妣，著存无间。岂曰羹墙，斯须有见。洋洋圣灵，陟降在天。遑遑孝思，皇心有虔。乃循玄范，乃脩金录。爰伸终慕，暨惠普率。惟皇渊衷，斋庄纯一。对越有严，有恪有翼。上帝有言，忱孝予子。百神有言，笃恭于主。至诚感孚，祯应骈臻。缟鹤傞傞，青鸾䎙䎙。下上坛壝，周旋庑序。徘徊翱翔，如掖神驭。煜煜宝盖，绛节黄麾。流越端门，如神往来。复有神人，有言有告。出入倏忽，邈不可究。复有卿云，五章烂垂。轮囷葳蕤，琪叶金支。粲粲天乳，湑湑甘露。既零道苑，亦降陵树。厌浥琼脂，淋漓玉津。以荐以餐，统和天人。讫事秉虔，如盥未荐。绳绳休徵，叠出层见。有深规甃，有泉潗潗。苾芬充达，沾者酡颊。穹祇发祥，式昭孝诚。群臣拜手，皇德之徵。皇曰匪予，天地考妣。降鉴畀祐，锡时蕃祉。自昔明圣，膺祥务敬。汝予恊恭，庶臻永庆。群臣拜手，惟皇圣明。皇不自圣，臣敢怠宁。有臣士奇，纪载是职。敬陈歌诗，永播无极。
城南茅屋
作者：杨士奇
朝代：明

韦杜城南尺五天，东风花柳醉歌前。岂如茅屋青松下，扫榻焚香抚七弦。
夏夜用谢宣城韵答陆伯阳
作者：杨士奇
朝代：明

连柝起高城，微钟飘广陌。徘徊夏夜长，怀人未眠客。林风有馀清，庭月流虚白。结思渺城南，如何违促席。
夏日馆閤假寐梦澹庵写竹笔势翩翩以求余题觉而有作
作者：杨士奇
朝代：明

日长假寐图书府，梦见挥毫写竹枝。三月都无鸿雁信，九霄如睹凤凰仪。空怜意惬关飞动，亦拟诗成寄别离。淇水湘川渺南北，清风翘首已多时。
夏日馆閤赋柬马学士曹侍讲
作者：杨士奇
朝代：明

九重盛夏净炎氛，停讲经帷已二旬。馆閤退朝无一事，衣冠坐论只三人。大官致馔循常典，中使传宣锡异珍。视草堂前新雨过，锦葵承日不胜春。
夜两坏壁简邻居诸君子
作者：杨士奇
朝代：明

雨深颓屋壁，夜起揽衣趋。入室风翻幔，缘阶水倒渠。未沈爨下釜，急护案头书。得似东西舍，高眠总晏如。
夜发岔道赴怀来
作者：杨士奇
朝代：明

明月下西岭，天高北斗斜。惊风起中夜，捲地簸飞沙。磊磊道间石，喧喧桥外车。过城曙色动，连骑发箫笳。
夜发清江口
作者：杨士奇
朝代：明

日落烟水寒，解缆清江渚。中夜北风来，相送潭州去。
夜宿临淮营梦种子
作者：杨士奇
朝代：明

肠断经年隔死生，因何随梦到行营。营前淮水深千丈，得及人间父子情。绕膝踉跄捧一编，分明梦里见娟娟。临淮营内中宵月，应照来生未了缘。
夜宿临淮营梦种子·其一
作者：杨士奇
朝代：明

肠断经年隔死生，因何随梦到行营。营前淮水深千丈，得及人间父子情。
夜宿临淮营梦种子·其二
作者：杨士奇
朝代：明

绕膝踉跄捧一编，分明梦里见娟娟。临淮营内中宵月，应照来生未了缘。
夜宿山家待宋惟宪不至
作者：杨士奇
朝代：明

主人罢尊酌，稚子具衾毡。稍稍松火息，寥寥独未眠。林高风响迅，窗虚月色悬。行侣时相失，怀抱自悽然。
夜宿池河梦颐庵
作者：杨士奇
朝代：明

久别豫章胡祭酒，夜来梦见鬓星星。颇闻药裹今抛掷，应是文章属老成。
夜梦与故冕庵胡公泛舟自鸥江至鹭洲对酒联诗公起首句余续第二第三句公续第四第五句余复续第六第七句公结末句既觉而忘第五至第七三句怆然怀旧因补之如左
作者：杨士奇
朝代：明

金螺潇洒对芙蓉，鹭渚鱼洲窈窕通。远树白云秋色净，故人清兴酒船同。河山梦冷讴吟后，生死交深感慨中。犹想胜缘如夙昔，并骑黄鹄过江东。
夜过徐州
作者：杨士奇
朝代：明

怒涛翻河乱石横，牵船上洪初月明。夜中不辨黄楼处，惟听层城钟鼓声。
夜雨
作者：杨士奇
朝代：明

四畔喧呼寝不宁，萧萧风雨夜三更。体寒衣温皆同趣，气叹声嗟共一情。
夜雨次韵寄蔡用严杨仲举
作者：杨士奇
朝代：明

秋夜夜长长寂寂，打窗飘雨似严更。诗情未断羁情起，不耐床前络纬鸣。江边园里擅幽居，清酒香茶夜不虚。定是不闻风雨发，半酣高咏漆园书。
夜雨次韵寄蔡用严杨仲举·其一
作者：杨士奇
朝代：明

秋夜夜长长寂寂，打窗飘雨似严更。诗情未断羁情起，不耐床前络纬鸣。
夜雨次韵寄蔡用严杨仲举·其二
作者：杨士奇
朝代：明

江边园里擅幽居，清酒香茶夜不虚。定是不闻风雨发，半酣高咏漆园书。
太常丁博士升工部员外赴南京
作者：杨士奇
朝代：明

颂台迢递切红云，博士官閒净俗氛。礼典曾陪青琐议，仙韶常到紫坛闻。蓟门柳暗欣簪盍，潞渚荷香惜袂分。此去升迁展才用，共谁时论考工文。
太平圣德诗十章 其一 正月十三日大祀天地先日车驾夙兴径诣南郊躬历神厨遍阅祭品申饬太常务精诚意是夕有司请如故事放烟火上曰朕方严对越岂暇嬉事敕免之已而阴云微布瑞雪纷集行事之际天气融和月星皎洁云飙净敛肃如神临此上天昭答圣敬也为敬天之诗第一
作者：杨士奇
朝代：明

泰坛吉日奉明烟，肃肃宸衷秉至纯。天遣瑶华昭景贶，旋开云翳粲星文。
太平圣德诗十章 其三 比岁屡命廷臣举贤荐能选任方面守令以安黎庶又命法司矜恤刑狱务从宽典此生民所由安也为安民之诗第三
作者：杨士奇
朝代：明

元恺登庸比舜功，恤民爱物禹汤同。九州四海涵恩泽，都在阳和化育中。
太平圣德诗十章 其九 御苑今岁灯盛前古之所未有光照上下通达四表云霞为之增彩月星为之敛辉然论圣君之明德无远弗照无幽弗烛又至盛极大无以加也为明德之诗第九
作者：杨士奇
朝代：明

翠华高驻广寒宫，万户千门宝炬红。瞻仰君王大明德，还如丽日正天中。
太平圣德诗十章 其二 皇上奉圣母皇太后极天下之养爱敬之至深得欢心此圣人治道之本也为圣孝之诗第二
作者：杨士奇
朝代：明

九重孝德超前古，日日承欢在宝慈。圣母圣皇天所祐，太平至乐万年期。
太平圣德诗十章 其五 今岁元正天下方岳及郡县之臣皆述职来朝廷臣劾奏其中有怠职隳事者请论如法德音诞敷悉见释免欢呼万岁声振门庭为肆宥之诗第五
作者：杨士奇
朝代：明

万国来朝会缙绅，除愆宥过赐更新。欢声好似春雷震，一片嵩呼彻紫宸。
太平圣德诗十章 其八 太平之世生民安业皆皇仁所致是以元夕之乐万姓悉感天恩而祝愿万寿也为万寿之诗第八
作者：杨士奇
朝代：明

连城灯火粲繁星，箫鼓声兼祝颂声。上祝君王万年寿，年年寰宇乐升平。
太平圣德诗十章 其六 先岁之冬瑞雪屡降履端以始讫于上旬天宇澄明霁景融丽此大有之祥圣德所召也为兆丰年之诗第六
作者：杨士奇
朝代：明

三雪为祥表腊前，融融嘉气集新年。太平有兆人人说，圣德中和格上天。
太平圣德诗十章 其十 皇上仁圣之心惟在与民同乐故载于玺书先后一致今岁灯夕预沐恩荣者自公侯卿大夫下至京城内外介胄之士市廛之夫近而郊坰畎亩之氓远而冰天炎徼之使皆得仰瞻光华心存铭戴为与众同乐之诗第十
作者：杨士奇
朝代：明

西苑华釭千万斛，与民同乐载纶言。群臣百姓兼遐裔，瞻仰欢呼戴圣恩。
太平圣德诗十章 其四 连岁敕令有司蠲，除逋负振恤荒歉。此帝王之仁政也，为敷仁之诗第四
作者：杨士奇
朝代：明

蠲逋赈乏自皇仁，紫凤衔书岁岁新。雨露洋洋被遐迩，乾坤万物总皆春。
太平圣德诗十章 皇上以年谷屡丰四境宁谧每于岁首敕群臣百姓自正旦至元夕皆饮酒为乐市中如故事张灯五城弛夜禁仍赐戒敕各循礼度此与众同乐之大恩也为推恩之诗第七 其七
作者：杨士奇
朝代：明
体裁：七言绝句

元旦年年颁宝敕，乐同文武及黔黎。金吾五夜皆无禁，饮酒为欢慎礼仪。
太平圣德诗十章·正月十三日大祀天地先日车驾夙兴径诣南郊躬历神厨遍阅祭品申饬太常务精诚意是夕有司请如故事放烟火上曰朕方严对越岂暇嬉事敕免之已而阴云微布瑞雪纷集行事之际天气融和月星皎洁云飙净敛肃如神临此上天昭答圣敬也为敬天之诗第一
作者：杨士奇
朝代：明

泰坛吉日奉明烟，肃肃宸衷秉至纯。天遣瑶华昭景贶，旋开云翳粲星文。九重孝德超前古，日日承欢在宝慈。圣母圣皇天所祐，太平至乐万年期。元恺登庸比舜功，恤民爱物禹汤同。九州四海涵恩泽，都在阳和化育中。蠲逋赈乏自皇仁，紫凤衔书岁岁新。雨露洋洋被遐迩，乾坤万物总皆春。万国来朝会缙绅，除愆宥过赐更新。欢声好似春雷震，一片嵩呼彻紫宸。三雪为祥表腊前，融融嘉气集新年。太平有兆人人说，圣德中和格上天。元旦年年颁宝敕，乐同文武及黔黎。金吾五夜皆无禁，饮酒为欢慎礼仪。连城灯火粲繁星，箫鼓声兼祝颂声。上祝君王万年寿，年年寰宇乐升平。翠华高驻广寒宫，万户千门宝炬红。瞻仰君王大明德，还如丽日正天中。西苑华釭千万斛，与民同乐载纶言。群臣百姓兼遐裔，瞻仰欢呼戴圣恩。
失题
作者：杨士奇
朝代：明

渺渺吴江远别离，慰情持赠凤凰枝。岁寒但保冰霜节，柏府松厅处处宜。
夹沟
作者：杨士奇
朝代：明

孤篷雨萧萧，滞风仍滞浅。时复问同舟，彭城今近远。河流浅且陕，十里九折湾。徐山望不见，几日见淮山。
夹沟
作者：杨士奇
朝代：明

晴日烘绵花，暄风吹豆荚。九月似春天，河边见飞蝶。
夹沟·其一
作者：杨士奇
朝代：明

孤篷雨萧萧，滞风仍滞浅。时复问同舟，彭城今近远。
夹沟·其二
作者：杨士奇
朝代：明
体裁：五言绝句

河流浅且狭，十里九折湾。徐山望不见，几日见淮山。
夹沟·其二
作者：杨士奇
朝代：明

河流浅且陕，十里九折湾。徐山望不见，几日见淮山。
夹沟遇邑人问家信
作者：杨士奇
朝代：明

闻道故乡来，辞家今远近。恐有南京书，停舟试相问。
奉和澹庵少保题梅花韵
作者：杨士奇
朝代：明

昔有故庐鸥渚上，东风绕屋看梅花。北京二十馀年住，几度披图倍忆家。万蕊千葩潋滟春，彩毫挥洒得天真。洛阳花品多堪画，不似罗浮迥绝尘。画史皆明造化功，清江不与会稽同。古今吟咏多高致，岂必林家香影中。岁岁阳和独早回，含冰缀雪晃晴晖。向来止渴人皆重，太息调羹事久稀。共爱开花擅早春，何分芰带与朝绅。玉堂金阁看尤好，不但疏篱野水滨。
奉和澹庵少保题梅花韵·其一
作者：杨士奇
朝代：明

昔有故庐鸥渚上，东风绕屋看梅花。北京二十馀年住，几度披图倍忆家。
奉和澹庵少保题梅花韵·其三
作者：杨士奇
朝代：明

画史皆明造化功，清江不与会稽同。古今吟咏多高致，岂必林家香影中。
奉和澹庵少保题梅花韵·其二
作者：杨士奇
朝代：明

万蕊千葩潋滟春，彩毫挥洒得天真。洛阳花品多堪画，不似罗浮迥绝尘。
奉和澹庵少保题梅花韵·其五
作者：杨士奇
朝代：明

共爱开花擅早春，何分芰带与朝绅。玉堂金阁看尤好，不但疏篱野水滨。
奉和澹庵少保题梅花韵·其四
作者：杨士奇
朝代：明

岁岁阳和独早回，含冰缀雪晃晴晖。向来止渴人皆重，太息调羹事久稀。
奉和陆伴读元日雪中早朝韵
作者：杨士奇
朝代：明

高阁馀钟已罢喧，绕廊明烛洞无昏。墀中戒晓初排仗，殿上迎春正启门。云气密含香缥缈，天花低舞雪翩翻。当时授简推能赋，未数相如在兔园。
奉天门早见后午被召至右顺门晚退口号
作者：杨士奇
朝代：明

紫禁西连万岁山，宣呼重入觐龙颜。拜承圣语丁宁训，满袖天香出九关。
奉寄李丈人
作者：杨士奇
朝代：明

晨登黄鹄岭，引望陵阳岑。陵阳渺天末，何由见所钦。自昔携手时，萧散大江浔。出言谐鼓瑟，中孚利断金。一朝分袂来，寒暑三四侵。翰飞薄远霄，鳞泳循清潭。高深旷不接，隔我浮与沉。堂中侍愉色，膝下俨缨簪。禄养崇甘肥，欢乐日骎骎。久要焉独忘，一往无遗音。尚希保眉寿，以慰饥渴心。
奉寿思贻兄 其一 浣溪沙
作者：杨士奇
朝代：明

皓月当庭照彩灯。华筵春透酒如渑。昔年把酒记吾曾。今日杨园宾客聚，寿星相应德星明。六千里外独思兄。
奉寿思贻兄 其二 南乡子
作者：杨士奇
朝代：明

春意满阶除，玉色梅花照鬓须。老子寿年过九九，欢娱。醉影婆娑不用扶。萧散一尘无，绿树青山处士居。兄弟别离三十载，何如。春雁来时定寄书。
奉寿思贻兄·浣溪沙
作者：杨士奇
朝代：明

皓月当庭照彩灯。华筵春透酒如渑。昔年把酒记吾曾。今日杨园宾客聚，寿星相应德星明。六千里外独思兄。春意满阶除，玉色梅花照鬓须。老子寿年过九九，欢娱。醉影婆娑不用扶。萧散一尘无，绿树青山处士居。兄弟别离三十载，何如。春雁来时定寄书。
奉敕恭谒皇太子谢恩诗
作者：杨士奇
朝代：明
体裁：七言律诗

华夷一统戴洪恩，庆衍皇家万万春。总为太平隆景运，正生仁圣福斯民。德如文武成康继，世沐乾坤雨露新。龙凤之姿天日表，大明高祖圣玄孙。
奉教围猎擒虎歌
作者：杨士奇
朝代：明

山头围猎日将午，猛士如林尽貔虎。凌云铜角一声落，驰马争前捷飞羽。草间咆哮谁敢撄，赤手缚之如缚鼠。柙中耽耽目如炬，犹激阴风动平楚。生擒一虎直百兽，况乃杀获连四五。睿情所重扬威武，奏凯归营叠笳鼓。山村羔豚散不收，扫除民患民无忧。欢呼仰荷储皇赐，道傍拜舞歌千秋。
奉柬宗载尚书
作者：杨士奇
朝代：明

同乡同岁还同道，玉笋联班历四朝。近晓天星俄落落，经霜庭柏故萧萧。庙廊特达升元恺，海宇光华荷帝尧。已办从公舵楼底，西江归去狎渔樵。
奉送参政方相公南归并托致意两司相公诚有私渎伏惟高明不以区区私家而废公法是见爱甚厚不敢忘大德也
作者：杨士奇
朝代：明
体裁：古风

庐江山水清，从昔挺英杰。周陶暨包马，先后奋功烈。方君服诗书，夙志希往哲。发轫自成均，簪缨俨朝列。丛脞冬官务，旦暮劳琐屑。鞠躬殚臣职，肯用愆毫发。群侪混污流，独秉清素节。上荷当宁知，简升遂超越。豫章佐方岳，雅度湖江阔。咨诹得民隐，封章屡陈说。荏苒三周星，报政谒金阙。于余同朝旧，邂逅两相悦。祖送崇文门，盛夏赫炎热。道路念驱驰，况复当远别。朝望东岱云，夕对秦淮月。到官秋及中，丹桂香堪折。置酒劳还归，芳筵集藩臬。因声谢诸公，有渎恕老拙。细人困穷櫩，所仗明仁活。薰莸本异物，善恶在旌别。大田植黍稷，必去螟螣�。所以古仁人，除恶当果决。致公而平施，岂为有势夺。贱子固甚愚，公理敢私灭。明达高贤心，幸不诮干聒。
奉送参政方相公南归并托致意两司相公诚有私渎伏惟高明不以区区私家而废公法是见爱甚厚不敢忘大德也
作者：杨士奇
朝代：明

庐江山水清，从昔挺英杰。周陶暨包马，先后奋功烈。方君服诗书，夙志希往哲。发轫自成均，簪缨俨朝列。丛脞冬官务，旦暮劳？屑。鞠躬殚臣职，肯用愆毫发。群侪混污流，独秉清素节。上荷当宁知，简升遂超越。豫章佐方岳，雅度湖江阔。咨诹得民隐，封章屡陈说。荏苒三周星，报政谒金阙。于余同朝旧，邂逅两相悦。祖送崇文门，盛夏赫炎热。道路念驱驰，况复当远别。朝望东岱云，夕对秦淮月。到官秋及中，丹桂香堪折。置酒劳还归，芳筵集藩臬。因声谢诸公，有渎恕老拙。细人困穷櫩，所仗明仁活。薰莸本异物，善恶在旌别。大田植黍稷，必去螟螣？。所以古仁人，除恶当果决。致公而平施，岂为有势夺。贱子固甚愚，公理敢私灭。明达高贤心，幸不诮干聒。
奉送李丈人之宣城就养
作者：杨士奇
朝代：明

若溪丈人过七十，两脸渥丹头雪白。平原不改昔衣冠，鄂渚殊怜旧乡陌。鄂渚西边花树阴，更来辟馆对青衿。四时有钱解沽酒，几度逢书尽卖金。大儿清韵亦如此，去年高举青云里。锦袍白晰耀芳春，画幕红莲开绿水。奉檄由来志养亲，只今得禄待严君。行沾鹦鹉洲前雨，去指敬亭山畔云。戎阃清时疏案牍，从此承颜欢不足。东风低拂绮罗筵，春光回映斑斓服。丈人宴乐谁与同，宣城山水嘉莫穷。閒历旧游怀李白，还赋新诗似谢公。
始乘马
作者：杨士奇
朝代：明

岁馀不乘马，今朝还据鞍。眼昏身力弱，心怯道途难。
姚克脩御史挽诗
作者：杨士奇
朝代：明

荆湖才行登乌府，念子于今第一人。节操从来烱冰雪，抚循随处播阳春。陵夷古道伤心后，太息清风洒泪频。最是蜀人怀厚德，不知谁复继音尘。
姚山给事求山居六咏 其一 山斋
作者：杨士奇
朝代：明

春至还往稀，日照山窗静。时有石泉鸣，泠泠入孤听。
姚山给事求山居六咏 其三 竹涧
作者：杨士奇
朝代：明

修竹荫南涧，翛翛净于洗。独往坐清阴，弹琴对流水。
姚山给事求山居六咏 其二 玩古轩
作者：杨士奇
朝代：明

常好古人言，玩索此轩中。谁言千载上，不与此心同。
姚山给事求山居六咏 其五 白石坡
作者：杨士奇
朝代：明

松间白石坡，复带莓苔碧。常有素心人，独行看鸟迹。
姚山给事求山居六咏 其六 野亭
作者：杨士奇
朝代：明

秋日野亭上，四望尽青山。飞鸟去无极，白云相对閒。
姚山给事求山居六咏 其四 清阴谷
作者：杨士奇
朝代：明

阳和二三月，绿柳垂满地。春风吹暂开，望见南山际。
姚山给事求山居六咏·山斋
作者：杨士奇
朝代：明

春至还往稀，日照山窗静。时有石泉鸣，泠泠入孤听。常好古人言，玩索此轩中。谁言千载上，不与此心同。修竹荫南涧，翛翛净于洗。独往坐清阴，弹琴对流水。阳和二三月，绿柳垂满地。春风吹暂开，望见南山际。松间白石坡，复带莓苔碧。常有素心人，独行看鸟迹。秋日野亭上，四望尽青山。飞鸟去无极，白云相对閒。
子启学士见过仆适他出不遇奉简
作者：杨士奇
朝代：明

病来愁坐愁无那，强为寻医暂起行。寄谢玉堂曾学士，高轩相过不相迎。
子启学士见过仆适他出不遇奉简
作者：杨士奇
朝代：明

西城过雨净无泥，杨柳风轻散马蹄。虚有琴徽待高会，却惭书札负前题。东邻西舍总风流，何处垂杨系紫骝。想见斜阳拥归旆，不同雪夜剡溪舟。
子启学士见过仆适他出不遇奉简·其一
作者：杨士奇
朝代：明

西城过雨净无泥，杨柳风轻散马蹄。虚有琴徽待高会，却惭书札负前题。
子启学士见过仆适他出不遇奉简·其二
作者：杨士奇
朝代：明

东邻西舍总风流，何处垂杨系紫骝。想见斜阳拥归旆，不同雪夜剡溪舟。
子启见和再用韵奉简
作者：杨士奇
朝代：明

东里何如西墅清，广庭深巷足閒行。近栽杨柳高于屋，况复新来少送迎。
子启见和再用韵奉简时曾新市马
作者：杨士奇
朝代：明

雨晴沙净不沾泥，新试娇骢白玉蹄。款款金城坊里去，过门凤字不教题。城上西山翠欲流，爱山不骤紫骅骝。还如扬子江头看，万叠芙蓉近綵舟。
子启见和再用韵奉简时曾新市马·其一
作者：杨士奇
朝代：明

雨晴沙净不沾泥，新试娇骢白玉蹄。款款金城坊里去，过门凤字不教题。
子启见和再用韵奉简时曾新市马·其二
作者：杨士奇
朝代：明

城上西山翠欲流，爱山不骤紫骅骝。还如扬子江头看，万叠芙蓉近綵舟。
孔经历挽诗
作者：杨士奇
朝代：明

礼乐唐尧日，诗书孔氏门。登朝荣象笏，列署切薇垣。卓荦怀千载，凄凉遽九原。英灵知不化，未报圣明恩。识尔趋庭际，芳年玉树高。谦和自天性，文雅出时髦。旧好过从断，深情梦寐劳。他乡新冢在，松柏晚萧骚。
孔经历挽诗·其一
作者：杨士奇
朝代：明

礼乐唐尧日，诗书孔氏门。登朝荣象笏，列署切薇垣。卓荦怀千载，凄凉遽九原。英灵知不化，未报圣明恩。
孔经历挽诗·其二
作者：杨士奇
朝代：明

识尔趋庭际，芳年玉树高。谦和自天性，文雅出时髦。旧好过从断，深情梦寐劳。他乡新冢在，松柏晚萧骚。
存仁堂
作者：杨士奇
朝代：明

肘后名方直百金，越人带下业精深。功多为有江湖迹，世远皆存天地心。橘叶香浮苏氏井，杏花春蔼董家林。凤楼东畔新堂构，大扁光华众所钦。
孙给事小画
作者：杨士奇
朝代：明

俱怀坚贞节，云根偶相遇。投我双翠翘，报以珊瑚树。永矢冰霜时，欢依共迟暮。
孝思堂为南安守作
作者：杨士奇
朝代：明

故里高堂远，青山宰树蕃。飞腾荣帝命，感激重亲恩。宣化安诸邑，行春耀两幡。抚时悲逸辙，临水叹深源。定省晨昏急，声容梦寐存。显扬须力致，表率在身敦。郡赖为仁治，天将锡类繁。圣朝崇孝理，终见表清门。
宣府行营梦侍先师海桑先生
作者：杨士奇
朝代：明

纯明程伯子，洒落邵尧夫。世仰文章伯，人尊道德儒。山川钟淑气，星斗焕高衢。逸趣龙游海，光仪凤在梧。卧云辞国聘，立雪盛门徒。义合隆先祖，恩沾自早孤。抠趋只影在，报施一尘无。梦觉追畴昔，衾衣涕泪濡。
宣德丙午谒二陵
作者：杨士奇
朝代：明

去年侍从谒长陵，此日重来恸倍增。春柳春花浑似昔，献陵陵树复层层。君恩追忆不胜哀，老泪乾枯病骨摧。陵下一来肠一断，馀生知复几回来。
宣德丙午谒二陵·其一
作者：杨士奇
朝代：明

去年侍从谒长陵，此日重来恸倍增。春柳春花浑似昔，献陵陵树复层层。
宣德丙午谒二陵·其二
作者：杨士奇
朝代：明

君恩追忆不胜哀，老泪乾枯病骨摧。陵下一来肠一断，馀生知复几回来。
宣德庚戌十月廿五日扈从宣府回作
作者：杨士奇
朝代：明

扈从归程闻好语，山妻携得小孙来。到家已是风霜老，犹有黄花待我回。
宴杨氏南园并和
作者：杨士奇
朝代：明

杨家别墅南园好，水色山光画障开。花连杜曲东头发，人自蓬山顶上来。共傍林塘分绮席，频教丝竹送琼杯。尽日香风清不断，披襟何处得纤埃。南亭比似东亭远，三月好花无数开。一水绕园如练净，群峰当座送青来。清歌屡引蹁跹舞，高兴频流潋滟杯。归路斜阳拥车骑，淡云将雨浥轻埃。
宴杨氏南园并和·其一
作者：杨士奇
朝代：明

杨家别墅南园好，水色山光画障开。花连杜曲东头发，人自蓬山顶上来。共傍林塘分绮席，频教丝竹送琼杯。尽日香风清不断，披襟何处得纤埃。
宴杨氏南园并和·其二
作者：杨士奇
朝代：明

南亭比似东亭远，三月好花无数开。一水绕园如练净，群峰当座送青来。清歌屡引蹁跹舞，高兴频流潋滟杯。归路斜阳拥车骑，淡云将雨浥轻埃。
宿蔡胄秀才馆中
作者：杨士奇
朝代：明

肃肃高馆静，寥寥夜何其。天汉当西楼，流月正徘徊。仰观列宿悬，俯视平湖漪。良时奉嘉会，执手叙所怀。清言以适意，留连忽忘疲。且当娱兹夕，明晨与子辞。
寄两王詹事周庶子李钱两学士黎谕德兼致谢意
作者：杨士奇
朝代：明

老托藜筇与竹舆，关山千里从龙车。五年重过头成雪，料得山灵也笑渠。扈从巡边愧不才，玉堂临别屡浮杯。行装更比人人重，为得明珠六斛来。
寄两王詹事周庶子李钱两学士黎谕德兼致谢意·其一
作者：杨士奇
朝代：明

老托藜筇与竹舆，关山千里从龙车。五年重过头成雪，料得山灵也笑渠。
寄两王詹事周庶子李钱两学士黎谕德兼致谢意·其二
作者：杨士奇
朝代：明

扈从巡边愧不才，玉堂临别屡浮杯。行装更比人人重，为得明珠六斛来。
寄仲亨兄
作者：杨士奇
朝代：明

常记分携处，维舟鸥阁矶。亲交情不浅，迟暮苦相违。白发花前径，青编竹下扉。东城同辈少，料得往还稀。
寄何文渊
作者：杨士奇
朝代：明

忽复经年别，思乡趣不稀。松筠还旧隐，山水溢清辉。把钓银鲜滑，携镵紫蕨肥。南归吾有日，访剡兴无违。
寄余正安
作者：杨士奇
朝代：明

不归无补乞归难，白发萧疏不耐寒。又办肩舆扶老病，将随翠辇渡桑乾。银河飞泻石梁清，日照屏风九叠明。谁似匡南余侍讲，仰高台上看云生。
寄余正安·其一
作者：杨士奇
朝代：明

不归无补乞归难，白发萧疏不耐寒。又办肩舆扶老病，将随翠辇渡桑乾。
寄余正安·其二
作者：杨士奇
朝代：明

银河飞泻石梁清，日照屏风九叠明。谁似匡南余侍讲，仰高台上看云生。
寄友
作者：杨士奇
朝代：明

同馆阔相别，相思春复秋。十年见桑梓，适意正绸缪。欢聚故邻曲，閒寻旧钓游。宁知鹓凤侣，延望在瀛洲。
寄吏部尚书黄宗载
作者：杨士奇
朝代：明

白首记同年，怀君静胜仙。冰霜老北地，云树渺南天。近俗伤多薄，无言忍独贤。离情何所似，春柳遽飞绵。
寄孙徽州
作者：杨士奇
朝代：明

新安太守布宽仁，想见新安物物春。公暇高情倚盘石，閒听幽鸟看粼粼。
寄宗豫
作者：杨士奇
朝代：明

翰苑同袍三十载，忧欢何事不相联。论思无补惭予甚，经济多能忆子贤。竹簟茅檐宜晚岁，白云沧海别经年。閒居未用浑忘世，尚想题诗到日边。
寄宾畿老弟
作者：杨士奇
朝代：明

安州贰守时名重，清洁持身玉不如。莫逐沿流同泛泛，须知泾渭本来殊。紫陌红芳映日鲜，须臾荣落亦堪怜。长山绝谷青松树，解阅风霜过百年。古人贫贱总清高，贤弟殷勤慎所操。诗书教子光先业，胜贮如山金错刀。
寄宾畿老弟·其一
作者：杨士奇
朝代：明

安州贰守时名重，清洁持身玉不如。莫逐沿流同泛泛，须知泾渭本来殊。
寄宾畿老弟·其三
作者：杨士奇
朝代：明

古人贫贱总清高，贤弟殷勤慎所操。诗书教子光先业，胜贮如山金错刀。
寄宾畿老弟·其二
作者：杨士奇
朝代：明

紫陌红芳映日鲜，须臾荣落亦堪怜。长山绝谷青松树，解阅风霜过百年。
寄寿胡祭酒七十
作者：杨士奇
朝代：明

八年不见颐庵面，楚树燕云思独悬。宝气常腾山浦上，文光高烛斗牛边。绿尊酒共幽人酌，锦字诗从过客传。七十韶华还七十，重新甲子记流年。
寄尤文度
作者：杨士奇
朝代：明

湖海交游二十年，忆听流水奏朱弦。情深未逐浮云散，长梦春风玉树前。东城疏雨洒花枝，同醉洪山寺里时。楚客犹传旧题句，汉南清景不胜思。蚤识文章五彩多，六年离别思如何。武夷九曲行应遍，想见临清写棹歌。闻说重来谒九天，朝回归骑忽翩翩。城南旅馆无寻处，遥望闽云思渺然。
寄尤文度
作者：杨士奇
朝代：明

苦忆尤参议，投簪养病劳。卑栖人总厌，閒散自能高。厨却胡奴米，门深仲蔚蒿。平生冰雪意，犹足重吾曹。三年别帝京，归卧阖闾城。贫病疏朋友，艰难倚弟兄。香焚瓦鼎细，寒拥纸屏清。自有床头易，时时畅道情。
寄尤文度·其一
作者：杨士奇
朝代：明

湖海交游二十年，忆听流水奏朱弦。情深未逐浮云散，长梦春风玉树前。
寄尤文度·其一
作者：杨士奇
朝代：明

苦忆尤参议，投簪养病劳。卑栖人总厌，閒散自能高。厨却胡奴米，门深仲蔚蒿。平生冰雪意，犹足重吾曹。
寄尤文度·其三
作者：杨士奇
朝代：明

蚤识文章五彩多，六年离别思如何。武夷九曲行应遍，想见临清写棹歌。
寄尤文度·其二
作者：杨士奇
朝代：明

三年别帝京，归卧阖闾城。贫病疏朋友，艰难倚弟兄。香焚瓦鼎细，寒拥纸屏清。自有床头易，时时畅道情。
寄尤文度·其二
作者：杨士奇
朝代：明

东城疏雨洒花枝，同醉洪山寺里时。楚客犹传旧题句，汉南清景不胜思。
寄尤文度·其四
作者：杨士奇
朝代：明

闻说重来谒九天，朝回归骑忽翩翩。城南旅馆无寻处，遥望闽云思渺然。
寄张信都督
作者：杨士奇
朝代：明

十年不见张公面，万里桥边住锦城。玉帐牙旗拥兵卫，清风常对雪山清。
寄思贻兄
作者：杨士奇
朝代：明

兄弟分携总白头，楚云烟树思悠悠。每闻夜雨怀连榻，屡看秋鸿独倚楼。京国衣裳淹日月，乡园梦寐绕松楸。金盘原上青山下，投老归田共饭牛。
寄思贻兄
作者：杨士奇
朝代：明

思贻先生守道园，池边竹下敞幽轩。焚香坐隐乌皮几，隔水苍山正对门。溪上流虹映壁经，溪头春树拂檐青。小车閒日何人到，会有光华动德星。未报君恩未乞身，每看南雁重伤神。清溪亦是朝宗水，遥想临流忆远人。螺湖盘古白云堆，忆著常因梦里回。得似篮舆引诸弟，年年霜露及时来。
寄思贻兄·其一
作者：杨士奇
朝代：明

思贻先生守道园，池边竹下敞幽轩。焚香坐隐乌皮几，隔水苍山正对门。
寄思贻兄·其三
作者：杨士奇
朝代：明

未报君恩未乞身，每看南雁重伤神。清溪亦是朝宗水，遥想临流忆远人。
寄思贻兄·其二
作者：杨士奇
朝代：明

溪上流虹映壁经，溪头春树拂檐青。小车閒日何人到，会有光华动德星。
寄思贻兄·其四
作者：杨士奇
朝代：明

螺湖盘古白云堆，忆著常因梦里回。得似篮舆引诸弟，年年霜露及时来。
寄时勉三首
作者：杨士奇
朝代：明

东阁欢娱地，朝来遽寂寥。贤关一步近，怅望玉人遥。
寄昌平吴典史
作者：杨士奇
朝代：明

为问昌平吴典史，到官民事近如何。清时雨露涵濡厚，想见丰年黍稌多。已闻赞县清如水，廨宇萧条日掩关。简牍劳勤莲幕下，未应拄笏对青山。
寄昌平吴典史·其一
作者：杨士奇
朝代：明

为问昌平吴典史，到官民事近如何。清时雨露涵濡厚，想见丰年黍稌多。
寄昌平吴典史·其二
作者：杨士奇
朝代：明

已闻赞县清如水，廨宇萧条日掩关。简牍劳勤莲幕下，未应拄笏对青山。
寄曾于皋
作者：杨士奇
朝代：明

暮筵芳酒溢华卮，记得临分共论诗。流水韶光二十载，相思秋鬓各成丝。去年舣棹淘金驿，满目苍筠与绛桃。惆怅交游总泉下，独思江浦有于皋。误下渔舟四十春，清波夜夜梦垂纶。大纲促罟今无限，未信深潭有逸麟。
寄曾于皋·其一
作者：杨士奇
朝代：明

暮筵芳酒溢华卮，记得临分共论诗。流水韶光二十载，相思秋鬓各成丝。
寄曾于皋·其三
作者：杨士奇
朝代：明

误下渔舟四十春，清波夜夜梦垂纶。大纲促罟今无限，未信深潭有逸麟。
寄曾于皋·其二
作者：杨士奇
朝代：明

去年舣棹淘金驿，满目苍筠与绛桃。惆怅交游总泉下，独思江浦有于皋。
寄李学士
作者：杨士奇
朝代：明

别来无日不思君，渺渺燕山望楚云。到县几多知识在，入门强半死生分。乡闾叙齿应皆让，子舍添丁或未闻。冰泮龙河候兰楫，须知同馆重离群。
寄李德言
作者：杨士奇
朝代：明

高州李别驾，未老倦缨簪。金石论坚操，冰霜烱素心。闭门吟对竹，延月坐鸣琴。半幅幽贞趣，赠君文水浔。
寄李昌祺
作者：杨士奇
朝代：明

故人久别李方伯，不尽交情忆洛中。冰檗心坚真比石，松筠节老不随风。共嗟禄秩縻三纪，渐喜云泉属两翁。已办这头青若笠，鸥江鹭渚往来同。
寄李祭酒
作者：杨士奇
朝代：明

端坐司成馆，高怀今若何。向来石渠署，无日不相过。卧病无尘事，其如离思何。春风胜旧识，时复一来过。
寄李祭酒·其一
作者：杨士奇
朝代：明

端坐司成馆，高怀今若何。向来石渠署，无日不相过。
寄李祭酒·其二
作者：杨士奇
朝代：明

卧病无尘事，其如离思何。春风胜旧识，时复一来过。
寄杨仲举长史
作者：杨士奇
朝代：明

谁不恋丘园，兼之鬓雪繁。几人知道义，用世必玙璠。遂有贤王奏，㳟闻圣主恩。平生钦慕意，喜极欲飞鶱。
寄杨仲举长史
作者：杨士奇
朝代：明
体裁：五言律诗

谁不恋丘园，兼之鬓雪繁。几人知道义，用世必玙璠。遂有贤王奏，恭闻圣主恩。平生钦慕意，喜极欲飞鶱。
寄杨寿夫
作者：杨士奇
朝代：明

七十年华两鬓霜，九重恩旨赐还乡。脩成国史登金匮，归去官衔带玉堂。碧水丹山从散策，春兰秋菊对浮觞。别来缱绻怀君子，故写琅玕远寄将。
寄杨少保
作者：杨士奇
朝代：明

分手东华一月来，画船春水奉恩回。计程定过金陵去，新笋鲥鱼对酒杯。三十登朝雪满簪，长风万里称归心。白云翠岫江乡趣，一路题诗入绣林。
寄杨少保·其一
作者：杨士奇
朝代：明

分手东华一月来，画船春水奉恩回。计程定过金陵去，新笋鲥鱼对酒杯。
寄杨少保·其二
作者：杨士奇
朝代：明

三十登朝雪满簪，长风万里称归心。白云翠岫江乡趣，一路题诗入绣林。
寄汴中广哲佥事
作者：杨士奇
朝代：明

手提文印中州去，洛水嵩山岁屡经。庠序育才元不易，道途揽辔未曾停。岂无贾谊閒怀策，恐有尧夫隐在坰。圣代咨询凭使者，封章会见达明庭。
寄王宗豫
作者：杨士奇
朝代：明

相别岁频改，相思心未降。故家沧海国，高卧白云窗。适趣琴三叠，随游鹤一双。东来抱锦轴，喜见笔如杠。内阁承宣地，朝朝侍柘袍。七人亡过半，二老去能高。蹇劣仍踰分，驱驰岂任劳。怀归归未得，鬓雪不胜搔。
寄王宗豫·其一
作者：杨士奇
朝代：明

相别岁频改，相思心未降。故家沧海国，高卧白云窗。适趣琴三叠，随游鹤一双。东来抱锦轴，喜见笔如杠。
寄王宗豫·其二
作者：杨士奇
朝代：明

内阁承宣地，朝朝侍柘袍。七人亡过半，二老去能高。蹇劣仍踰分，驱驰岂任劳。怀归归未得，鬓雪不胜搔。
寄王格非
作者：杨士奇
朝代：明

玉堂分手七年馀，萧散林泉乐遂初。乡里共高王烈行，家庭常授伏生书。穿云采药常携鹿，傍水持竿亦钓鱼。南北相望六千里，一缄聊用慰离居。
寄示东城诸侄
作者：杨士奇
朝代：明

不才无计谢朝簪，流水年光七十三。盘古螺湖松柏地，梦魂夜夜到江南。叨禄京华四十年，老来一念在归全。故乡无限佳山水，何处松楸著墓田。
寄示东城诸侄·其一
作者：杨士奇
朝代：明

不才无计谢朝簪，流水年光七十三。盘古螺湖松柏地，梦魂夜夜到江南。
寄示东城诸侄·其二
作者：杨士奇
朝代：明

叨禄京华四十年，老来一念在归全。故乡无限佳山水，何处松楸著墓田。
寄胡祭酒
作者：杨士奇
朝代：明

豫章先生厌轩冕，归来物外托閒身。青山江上迢迢郭，碧树泉头淡淡春。岁暮丹砂和玉屑，日长羽扇映纶巾。城中冠盖多如雨，解识尧夫有几人。渺渺南州属望劳，玉堂金马旧同袍。篇章富拟杜工部，才思清于何水曹。京国几年嗟间阔，江村何日共游遨。古来同舍多秦越，最忆先生独处高。
寄胡祭酒·其一
作者：杨士奇
朝代：明

豫章先生厌轩冕，归来物外托閒身。青山江上迢迢郭，碧树泉头淡淡春。岁暮丹砂和玉屑，日长羽扇映纶巾。城中冠盖多如雨，解识尧夫有几人。
寄胡祭酒·其二
作者：杨士奇
朝代：明

渺渺南州属望劳，玉堂金马旧同袍。篇章富拟杜工部，才思清于何水曹。京国几年嗟间阔，江村何日共游遨。古来同舍多秦越，最忆先生独处高。
寄胡若思宾客
作者：杨士奇
朝代：明

乐静忘忧养性灵，豫章城外一茅亭。窗涵南浦千寻碧，门对西山万叠青。每羡林泉归倦翼，独怜江海尚浮萍。已知安邑浑无累，犹有人求伏氏经。
寄萧德迪
作者：杨士奇
朝代：明

桃源萧德迪，苦志事题诗。含咏常忘暮，抽思无倦时。云边写素瀑，岩下发华芝。万里劳相寄，聊酬青凤枝。
寄萧德通兄弟
作者：杨士奇
朝代：明

金殿瑶阶紫禁闱，戴星趋拜戴星归。一官侍从浑无补，惭愧当年旧布衣。桃花源上昔投閒，长忆君家玉树间。酒散凉亭红日晚，石台临水看青山。
寄萧德通兄弟·其一
作者：杨士奇
朝代：明

金殿瑶阶紫禁闱，戴星趋拜戴星归。一官侍从浑无补，惭愧当年旧布衣。
寄萧德通兄弟·其二
作者：杨士奇
朝代：明

桃花源上昔投閒，长忆君家玉树间。酒散凉亭红日晚，石台临水看青山。
寄蒋用文院判
作者：杨士奇
朝代：明

冬风淅沥隔窗纱，丹室红光蔼曙霞。想见病馀清似鹤，閒研玉雪咏梅花。旦气清明体力轻，未堪鸣佩拜彤庭。缉熙斋里熏金鸭，应著医经几卷成。
寄蒋用文院判·其一
作者：杨士奇
朝代：明

冬风淅沥隔窗纱，丹室红光蔼曙霞。想见病馀清似鹤，閒研玉雪咏梅花。
寄蒋用文院判·其二
作者：杨士奇
朝代：明

旦气清明体力轻，未堪鸣佩拜彤庭。缉熙斋里熏金鸭，应著医经几卷成。
寄袁止安
作者：杨士奇
朝代：明

十年不见袁高士，知在云山若个边。已识道心尘外净，少将仙篆世间传。秋清白鹤下珠树，春暖华芝长玉田。早晚归来访真馆，晴窗共阅紫霞编。
寄远法师兼柬南浦
作者：杨士奇
朝代：明

经年不到西兰若，清论常怀远法师。昨日过门阙迎送，一编高绝见风期。松云深处敞禅关，草坐麻衣多在山。应笑东华尘土客，白头如雪未能閒。文江江上龙华老，一住平坡少出城。又是经年不相见，蒲庵新刻几篇成。
寄远法师兼柬南浦·其一
作者：杨士奇
朝代：明

经年不到西兰若，清论常怀远法师。昨日过门阙迎送，一编高绝见风期。
寄远法师兼柬南浦·其三
作者：杨士奇
朝代：明

文江江上龙华老，一住平坡少出城。又是经年不相见，蒲庵新刻几篇成。
寄远法师兼柬南浦·其二
作者：杨士奇
朝代：明

松云深处敞禅关，草坐麻衣多在山。应笑东华尘土客，白头如雪未能閒。
寄金文鼎
作者：杨士奇
朝代：明

锦袍新照鬓毛斑，归住吴淞三泖间。天上已颁金诰重，林中不遣绿尊閒。画图世儗王摩诘，词赋人高庾子山。无限离情写相寄，明年春雁待书还。
寄长儿韵语
作者：杨士奇
朝代：明

万里回家四旬住，内外亲朋拥不开。父子未能留一语，别来思忆使心摧。禹拜善言登圣域，仲由有过喜闻之。七字嘉言常佩服，道吾恶者即吾师。闻说谀言得尔欢，忠言谁肯竭心肝。从今勉受贤人爱，莫把忠言反意看。责善辅仁为益友，谄言谗说是凶俦。益友深交儗金石，凶俦远避似戈矛。种禾必用薅稂莠，岂有薰莸可共藏。吾儿尽绝谗谀侣，即起芳名致福祥。已足当休即便休，百年何用万年谋。人人自带生来福，枉为儿孙作马牛。明达之人无厚业，但求足给免寒饥。田多税重后来累，绊子缠孙今未知。天地生人皆有命，不须苦为子孙谋。诸杨田土连阡陌，身后何人保一邱。膝下诸孙玉不如，父慈只合训诗书。饱读诗书能变化，自然腾踏上天衢。森森孙子比明珠，总是先公积庆馀。佳妇佳儿勤善行，免教贻累及诸雏。达士仁人宏度量，犯而不校务包荒。是非曲直人人识，狗彘何须与较量。释道邪言总是诬，能明斯理即真儒。愚人苦被愚人弄，费尽千金寸福无。东掊西取亡民怨，散施僧家与道家。如此善因求有福，有灾无福只堪嗟。人生阴德由来好，周急怜贫济寡孤。不在缁黄誇布施，不教乡䣊怨侵渔。临财能让真君子，恃力誇豪总恶徒。忍气平心戒争竞，一生安稳绝忧虞。父子强梁暴乡里，乡人怨忿切心肝。须臾沉没无遗颂，看取水南张状元。年来狐豕纵横甚，假托声名指我家。我家若解持廉静，狐豕虽顽未敢哗。立志应须学古人，读书方见古人真。煖衣饱食亡尘虑，窗下灯前莫厌勤。明窗净几閒临帖，东阁西斋静阅书。诸子娱亲时绕膝，清时清乐有谁如。六行由来数睦姻，士须重义勿轻贫。老夫家谱分明在，莫以新亲薄古亲。东城汝兄我亲侄，汝宜亲密无间疏。尽诚尽礼相匡翼，大家改辙由正途。城东诸孙与我孙，兄弟同延老成教。记诵讲说课学程，日就月将见成效。每言臧获皆人子，曾写陶潜训子书。叮咛佳儿与佳妇，莫听谗谮虐无辜。人家内外礼截然，僧道岂容陈寿帕。斯事传闻未必真，有之儒风扫地也。虔州李旭吾故交，汝醉逢之肆凌辱。方面两司向我言，使我低头内惭恧。吾宗谨静务诗书，待制以来人共知。岂可甘令后人说，承家不淑自吾儿。吾儿今年三十二，已近人生半七十。不早转头脩善行，后来追悔何由及。老人热药犹常戒，况汝即今方壮年。京华两见谈星者，厄运须防四九前。七十春秋雪满颠，都缘子侄苦忧煎。老人在世无多日，愿乞安心了暮年。人生至亲惟父子，备述恩情在于此。千言万语无他事，惟愿脩仁循义礼。
寄长儿韵语·其一
作者：杨士奇
朝代：明

万里回家四旬住，内外亲朋拥不开。父子未能留一语，别来思忆使心摧。
寄长儿韵语·其七
作者：杨士奇
朝代：明

明达之人无厚业，但求足给免寒饥。田多税重后来累，绊子缠孙今未知。
寄长儿韵语·其三
作者：杨士奇
朝代：明

闻说谀言得尔欢，忠言谁肯竭心肝。从今勉受贤人爱，莫把忠言反意看。
寄长儿韵语·其三十
作者：杨士奇
朝代：明

人生至亲惟父子，备述恩情在于此。千言万语无他事，惟愿脩仁循义礼。
寄长儿韵语·其九
作者：杨士奇
朝代：明

膝下诸孙玉不如，父慈只合训诗书。饱读诗书能变化，自然腾踏上天衢。
寄长儿韵语·其二
作者：杨士奇
朝代：明

禹拜善言登圣域，仲由有过喜闻之。七字嘉言常佩服，道吾恶者即吾师。
寄长儿韵语·其二十
作者：杨士奇
朝代：明

六行由来数睦姻，士须重义勿轻贫。老夫家谱分明在，莫以新亲薄古亲。
寄长儿韵语·其二十一
作者：杨士奇
朝代：明

东城汝兄我亲侄，汝宜亲密无间疏。尽诚尽礼相匡翼，大家改辙由正途。
寄长儿韵语·其二十七
作者：杨士奇
朝代：明

吾儿今年三十二，已近人生半七十。不早转头脩善行，后来追悔何由及。
寄长儿韵语·其二十三
作者：杨士奇
朝代：明

每言臧获皆人子，曾写陶潜训子书。叮咛佳儿与佳妇，莫听谗谮虐无辜。
寄长儿韵语·其二十九
作者：杨士奇
朝代：明

七十春秋雪满颠，都缘子侄苦忧煎。老人在世无多日，愿乞安心了暮年。
寄长儿韵语·其二十二
作者：杨士奇
朝代：明

城东诸孙与我孙，兄弟同延老成教。记诵讲说课学程，日就月将见成效。
寄长儿韵语·其二十五
作者：杨士奇
朝代：明

虔州李旭吾故交，汝醉逢之肆凌辱。方面两司向我言，使我低头内惭恧。
寄长儿韵语·其二十八
作者：杨士奇
朝代：明

老人热药犹常戒，况汝即今方壮年。京华两见谈星者，厄运须防四九前。
寄长儿韵语·其二十六
作者：杨士奇
朝代：明

吾宗谨静务诗书，待制以来人共知。岂可甘令后人说，承家不淑自吾儿。
寄长儿韵语·其二十四
作者：杨士奇
朝代：明

人家内外礼截然，僧道岂容陈寿帕。斯事传闻未必真，有之儒风扫地也。
寄长儿韵语·其五
作者：杨士奇
朝代：明

种禾必用薅稂莠，岂有薰莸可共藏。吾儿尽绝谗谀侣，即起芳名致福祥。
寄长儿韵语·其八
作者：杨士奇
朝代：明

天地生人皆有命，不须苦为子孙谋。诸杨田土连阡陌，身后何人保一邱。
寄长儿韵语·其六
作者：杨士奇
朝代：明

已足当休即便休，百年何用万年谋。人人自带生来福，枉为儿孙作马牛。
寄长儿韵语·其十
作者：杨士奇
朝代：明

森森孙子比明珠，总是先公积庆馀。佳妇佳儿勤善行，免教贻累及诸雏。
寄长儿韵语·其十一
作者：杨士奇
朝代：明

达士仁人宏度量，犯而不校务包荒。是非曲直人人识，狗彘何须与较量。
寄长儿韵语·其十七
作者：杨士奇
朝代：明

年来狐豕纵横甚，假托声名指我家。我家若解持廉静，狐豕虽顽未敢哗。
寄长儿韵语·其十三
作者：杨士奇
朝代：明

东掊西取亡民怨，散施僧家与道家。如此善因求有福，有灾无福只堪嗟。
寄长儿韵语·其十九
作者：杨士奇
朝代：明

明窗净几閒临帖，东阁西斋静阅书。诸子娱亲时绕膝，清时清乐有谁如。
寄长儿韵语·其十二
作者：杨士奇
朝代：明

释道邪言总是诬，能明斯理即真儒。愚人苦被愚人弄，费尽千金寸福无。
寄长儿韵语·其十五
作者：杨士奇
朝代：明

临财能让真君子，恃力誇豪总恶徒。忍气平心戒争竞，一生安稳绝忧虞。
寄长儿韵语·其十八
作者：杨士奇
朝代：明

立志应须学古人，读书方见古人真。煖衣饱食亡尘虑，窗下灯前莫厌勤。
寄长儿韵语·其十六
作者：杨士奇
朝代：明

父子强梁暴乡里，乡人怨忿切心肝。须臾沉没无遗颂，看取水南张状元。
寄长儿韵语·其十四
作者：杨士奇
朝代：明

人生阴德由来好，周急怜贫济寡孤。不在缁黄誇布施，不教乡䣊怨侵渔。
寄长儿韵语·其四
作者：杨士奇
朝代：明

责善辅仁为益友，谄言谗说是凶俦。益友深交儗金石，凶俦远避似戈矛。
寄顾都御史
作者：杨士奇
朝代：明

翩然谢荣禄，林下乐天真。台府留清望，朝廷忆老臣。神情超物表，光彩动星辰。俗辙何由到，长同园绮亲。
寄题旴江郑氏隆寿堂
作者：杨士奇
朝代：明

与君俱住西江上，往往清名听客传。六十生年同甲子，寻常行乐似神仙。厨供吏部曹中禄，酒酿麻源谷里泉。盛世天恩锡隆寿，龙光长照绮筵前。
寄题浮梁环秀亭
作者：杨士奇
朝代：明

地偏潇洒一尘无，水色山光绕画图。他日乘风溯南斗，李家亭上看蓬壶。
寄题王氏槐阴轩
作者：杨士奇
朝代：明

结宇临长衢，开轩面嘉树。灵根沃鲜泽，由来深且固。柯叶浮青冥，垂云羃囱户。纷华避春节，孤芳弄秋素。王生屏世营，端居多暇豫。潜玩圣贤言，常怀往古务。荫止谐夙心，还因动遐慕。仰惟先人德，封培昔已屡。敬承乃汲汲，时存荒逸惧。穷达知有命，非缘高爵故。因歌寄幽轩，为子写中愫。
寄题聂训导清碧书舍
作者：杨士奇
朝代：明

沙羡初来识君面，旨酒高堂促欢宴。鹦沙鹄岭遽分携，五载相思不相见。片帆来往萧滩下，见尔滩前旧精舍。碧嶂清江净俗氛，古木流云起炎夏。往昔闻君此隐沦，读书学道拟终身。山头麋鹿下窥户，沙上凫鹥不避人。光风华月共徘徊，秋桂春兰迤逦开。洒翰寻常舒逸兴，赋诗往往发奇才。时来未得安肥遁，泮水桥门逐髦俊。一官典教荷朝恩，千里思家隔乡信。画图谁写故园春，题品兼看藻咏新。南宫初传米员外，西掖皆知贾舍人。我家林亭鸥浦侧，一住京华归未得。展卷因君激素怀，更与裁诗寄相忆。
寄题贻厥堂
作者：杨士奇
朝代：明

南平郭里东西住，曾见名家六世来。前辈风流皆寿俊，后人文采发英才。春深栏槛云生竹，岁晚阶除雪映梅。贻厥堂中最潇洒，四时清景隔浮埃。堂前兰桂艳春荣，堂上衣冠老更清。自倚诗书传世业，每持义利振乡评。故家宦谱行当续，前代文章叠有声。同学少年俱白首，几时相聚慰平生。
寄题贻厥堂·其一
作者：杨士奇
朝代：明

南平郭里东西住，曾见名家六世来。前辈风流皆寿俊，后人文采发英才。春深栏槛云生竹，岁晚阶除雪映梅。贻厥堂中最潇洒，四时清景隔浮埃。
寄题贻厥堂·其二
作者：杨士奇
朝代：明

堂前兰桂艳春荣，堂上衣冠老更清。自倚诗书传世业，每持义利振乡评。故家宦谱行当续，前代文章叠有声。同学少年俱白首，几时相聚慰平生。
寄黄宗豫少保
作者：杨士奇
朝代：明

佩玉娱亲日，衣抛五色文。身閒疏药裹，庭静对炉熏。醉写泉头竹，吟看海上云。从知萧散地，一饭不忘君。
寄黄汝申宪使
作者：杨士奇
朝代：明

藩垣出岭表，宪节赴山东。旧有先师化，行惟大道公。百僚归表率，一志在瘝痌。纲纪从容振，时来视頖宫。预想山东境，高才起颂声。黔黎誇用恕，寮采荷推诚。老柏霜逾劲，寒梅雪共明。应同钟宪副，一力振澄清。
寄黄汝申宪使·其一
作者：杨士奇
朝代：明

藩垣出岭表，宪节赴山东。旧有先师化，行惟大道公。百僚归表率，一志在瘝痌。纲纪从容振，时来视頖宫。
寄黄汝申宪使·其二
作者：杨士奇
朝代：明

预想山东境，高才起颂声。黔黎誇用恕，寮采荷推诚。老柏霜逾劲，寒梅雪共明。应同钟宪副，一力振澄清。
寒夕独坐乡思浩然有怀何文渊
作者：杨士奇
朝代：明

乡国云山外，衰年入梦勤。经旬断杯酌，独夜对炉薰。窃禄真惭我，论心每忆君。许丞浑重听，时事不能闻。薄雪俄消瓦，惊风复撼窗。蹉跎忽晏岁，寂寞伴寒缸。病骨支难稳，愁心郁未降。何由冰泮日，联棹溯西江。
寒夕独坐乡思浩然有怀何文渊·其一
作者：杨士奇
朝代：明

乡国云山外，衰年入梦勤。经旬断杯酌，独夜对炉薰。窃禄真惭我，论心每忆君。许丞浑重听，时事不能闻。
寒夕独坐乡思浩然有怀何文渊·其二
作者：杨士奇
朝代：明

薄雪俄消瓦，惊风复撼窗。蹉跎忽晏岁，寂寞伴寒缸。病骨支难稳，愁心郁未降。何由冰泮日，联棹溯西江。
寻蔡冑不见
作者：杨士奇
朝代：明

空复出城来，问君还城去。寂寂掩双扉，忆君情不叙。
寻醉翁亭故址
作者：杨士奇
朝代：明

空山泉石四无邻，亭构当年已化尘。前辈文章关气运，后来瞻仰愧乡人。寒林缥缈荒烟外，霜径逶迤古涧滨。景物已殊风俗在，壶浆来往见滁民。
寿吴孟勤先生
作者：杨士奇
朝代：明

大明有硕士，乃在国南乡。被服夫容衣，皋兰袭芬芳。雄辞由令德，粲粲发奎章。名声布远迩，延颈谁不望。昔者螺水湄，今来鹄山阳。高筵酌甘醴，欢乐诚未央。峨峨黄鹄山，直上凌五城。仙人驾彩虹，飘飖临我庭。借问此谁欤，陵阳与容成。玉杯注丹焰，磬折奉长生。达人含至道，自与元化并。遨游紫庭中，逍遥龟鹤龄。
寿吴孟勤先生·其一
作者：杨士奇
朝代：明

大明有硕士，乃在国南乡。被服夫容衣，皋兰袭芬芳。雄辞由令德，粲粲发奎章。名声布远迩，延颈谁不望。昔者螺水湄，今来鹄山阳。高筵酌甘醴，欢乐诚未央。
寿吴孟勤先生·其二
作者：杨士奇
朝代：明

峨峨黄鹄山，直上凌五城。仙人驾彩虹，飘飖临我庭。借问此谁欤，陵阳与容成。玉杯注丹焰，磬折奉长生。达人含至道，自与元化并。遨游紫庭中，逍遥龟鹤龄。
寿吴氏母七十
作者：杨士奇
朝代：明

盛德诗书后，慈闱节行全。冰霜寒自洁，松柏晚逾坚。孝有宗家说，贤因女教传。春秋高八帙，鸾鷟晔双骞。记日维华旦，瞻星丽碧天。瑶池来阿母，珠翟俨群仙。瓜枣千年熟，蟠桃五色鲜。长生紫霞曲，歌舞乐琼筵。
寿建安少傅
作者：杨士奇
朝代：明

两扶红日上青天，盛有高名海外传。黼黻鸿猷才胜锦，发挥龙诰笔如椽。三朝并倚忠勤德，二气还需燮理贤。九曲武夷尘境外，功成归作地行仙。每挹天瓢润九区，蓬山高处领文儒。梅花献寿作香雪，竹叶迎春开翠壶。阙下引回鸳鹭侣，堂中看舞凤凰雏。同官同姓同清健，应数耆英笑老迂。
寿建安少傅·其一
作者：杨士奇
朝代：明

两扶红日上青天，盛有高名海外传。黼黻鸿猷才胜锦，发挥龙诰笔如椽。三朝并倚忠勤德，二气还需燮理贤。九曲武夷尘境外，功成归作地行仙。
寿建安少傅·其二
作者：杨士奇
朝代：明

每挹天瓢润九区，蓬山高处领文儒。梅花献寿作香雪，竹叶迎春开翠壶。阙下引回鸳鹭侣，堂中看舞凤凰雏。同官同姓同清健，应数耆英笑老迂。
寿时勉李学士
作者：杨士奇
朝代：明

霁月光风襟度好，文章清比琳璆。蓬莱山近殿东头。论忠献纳，鹄立侍宸旒。六十今朝初度日，明朝又届中秋。桂花香泛紫金瓯。宾筵为寿，不住算觥筹。
寿蹇少卿
作者：杨士奇
朝代：明

先皇亲制忠贞号，甲第新开宠更深。周倚仲山能补衮，商需傅说解为霖。春筵的皪梅舒玉，寿斝芬芳醴泛金。圣代文臣公第一，承恩堂上盍华簪。天上星光照锦袍，满堂春色醉仙桃。燮调四序勋庸盛，辅翼三朝德望高。咸使华夷慕丰采，屡膺纶綍重华褒。不才谬忝夔龙后，惟祝南山酌翠涛。
寿蹇少卿·其一
作者：杨士奇
朝代：明

先皇亲制忠贞号，甲第新开宠更深。周倚仲山能补衮，商需傅说解为霖。春筵的皪梅舒玉，寿斝芬芳醴泛金。圣代文臣公第一，承恩堂上盍华簪。
寿蹇少卿·其二
作者：杨士奇
朝代：明

天上星光照锦袍，满堂春色醉仙桃。燮调四序勋庸盛，辅翼三朝德望高。咸使华夷慕丰采，屡膺纶綍重华褒。不才谬忝夔龙后，惟祝南山酌翠涛。
将归庐陵送朱智南上
作者：杨士奇
朝代：明

朔风日云厉，凛凛天雨霜。征夫念行役，游子思故乡。宿昔累欢宴，一旦异飞翔。晨兴戒徒旅，各已俨成装。齐驱上河桥，祖送盈路傍。驾言从此辞，俯仰情内伤。流波逝东渚，浮云越西冈。去去踰万里，各在天一方。嘉遇讵可期，乖阙谅难忘。惟当保贞素，随时以自臧。
将进酒
作者：杨士奇
朝代：明

将进酒，酒满瓯。华馔肆陈，炰羔炙牛。将进酒，酒满觞。高怀雅度，众宾在堂。将进酒，勿蹉跎。奉君寿，为君歌。白日西逝，黄河东驰。人生几时。将进酒，青天翳云，沧海扬波。人生奈何。将进酒，晴光摇荡二月时，紫花葳蕤黄柳垂。花前百鸟春乱啼，玉颜雪皎扬素眉。清歌宛转舞逶迤。将进酒，君莫辞。
小山书屋
作者：杨士奇
朝代：明

文江之东小山麓，旧有高人读书屋。绕屋森森松作林，松阴行吟松下读。平生读彻书五车，鹿鸣宴饯来京华。御前奏对三千字，五彩椽笔登銮坡。兰台石渠富纂述，献赋陈诗诵功德。日给珍羞饱大官，宫锦无时出褒锡。黑发去乡今二毛，近侍光华更四朝。人生倦勤思暂逸，小山南望心摇摇。鹏搏九万六月息，丹桂花香别京国。旧屋还归小山下，邺侯多书仍满架。门前冠盖来纷纷，少日同学何人存。青松拂云尽成盖，慈竹青青蕃子孙。邻叟时过话耕稼，亦有诜诜执经者。红笺锦轴金绣段，更觉文章动高价。老夫垂白念乡关，早晚天恩应赐閒。长风万里溯玉峡，舣棹文江访小山。
小瀛洲
作者：杨士奇
朝代：明

晨下蓬莱宫，言访瀛洲君。瀛洲咫尺地，东与东华邻。结宇非崇高，潇洒净埃氛。虽无弱水限，门绝尘俗人。金葩间瑶草，阶戺扬清芬。琼简兼赤书，充列太古文。常时白玉堂，飘拂来清真。相与共玄谭，造诣精入神。盘出枣如瓜，森侍皆凤麟。意超紫霞表，道匪玉局抡。旷视六合内，逍遥任大钧。
尹道冲八十受封
作者：杨士奇
朝代：明

萧散春秋八帙高，少年曾署华州曹。恩封初出麒麟殿，宫锦新裁獬豸袍。玉屑丹砂和石髓，青山碧树映林皋。仙人自在烟霞外，五色凌云有凤毛。
居庸关弹琴峡
作者：杨士奇
朝代：明

峡石记弹琴，泠泠流水音。不知行路者，谁有听琴心。
居庸道中竹枝
作者：杨士奇
朝代：明

牵车驰马夜无停，不辨容颜只辨声。非是长歌即长叹，一般行路两般情。千车万骑度关山，独坐肩舆帖帖安。传与家人莫相忆，不曾辛苦不曾寒。
居庸道中竹枝·其一
作者：杨士奇
朝代：明

牵车驰马夜无停，不辨容颜只辨声。非是长歌即长叹，一般行路两般情。
居庸道中竹枝·其二
作者：杨士奇
朝代：明

千车万骑度关山，独坐肩舆帖帖安。传与家人莫相忆，不曾辛苦不曾寒。
岔道观猎
作者：杨士奇
朝代：明

已度重关险，初临广野平。岚兼远水白，山拥半空青。扈跸同三事，蒐原合五兵。农閒陪阅武，亦得畅予情。
岳阳楼
作者：杨士奇
朝代：明

城上岳阳楼，高临洞庭水。君山望不迷，日日风波里。
峡江留别汝敬侍郎
作者：杨士奇
朝代：明

始夏积雨霁，浩浩沧江平。故人念久别，又复怜远行。慰我金洲馆，送我玉峡驿。缪绸解晤言，缱绻重离析。我出四十年，暂归席未暖。何如君子怀，坦荡恣萧散。远绝廛市聒，啸咏山水清。庭无干渎人，坐有吾伊声。赠子以瑶华，爱子心相类。何日遂投簪，归来同晏岁。
巫山高
作者：杨士奇
朝代：明

巫山高高十二峰，连崖叠巘重复重。昔时阳台下神女，翠敛红销空处所。朝朝峡里望氛氲，可怜犹似作行云。相思已下沾裳泪，况复猿啼不可闻。
己酉元夕偕行俭学夔公绪百鍊并携稻秫市中观灯遂过退庵小酌即席赋诗得谁字
作者：杨士奇
朝代：明

貂帽藜筇信所之，良朋稚子暮追随。物情已觉春光好，烛影还于月色宜。一世缁尘空老大，几人白首共襟期。今宵且对灯前醉，来岁灯前知对谁。
幽居二首简时彦学夔习礼
作者：杨士奇
朝代：明

白日红尘浑不到，金城坊里托幽居。家贫颇类贤人巷，地静何烦长者车。近郭好山青映户，小桥流水绿通渠。衣冠邻曲皆邹鲁，来往清言数起予。二十年来列从官，玉堂高处切金銮。哀迟有幸迁清秩，匡辅无才愧素餐。朝退书帷閒独坐，吟馀尘事不相干。自怜此乐从前少，身荷君恩欲报难。
幽居二首简时彦学夔习礼·其一
作者：杨士奇
朝代：明

白日红尘浑不到，金城坊里托幽居。家贫颇类贤人巷，地静何烦长者车。近郭好山青映户，小桥流水绿通渠。衣冠邻曲皆邹鲁，来往清言数起予。
幽居二首简时彦学夔习礼·其二
作者：杨士奇
朝代：明

二十年来列从官，玉堂高处切金銮。哀迟有幸迁清秩，匡辅无才愧素餐。朝退书帷閒独坐，吟馀尘事不相干。自怜此乐从前少，身荷君恩欲报难。
庆行俭初度并赠礼闱校文之行
作者：杨士奇
朝代：明

三朝冠绂殿东头，人物当今第一流。银汉奎文光午夜，玉壶寒露炯清秋。终知鼎鼐归台辅，共待经纶阐大猷。二月帝城春似海，寿筵先醉紫金瓯。高门奕奕县东西，文献杨王自昔齐。当代飞腾联玉署，半生华宠共金闺。风霜樗散惭空老，霄汉鹏抟望不迷。未许明时慕丘壑，须将旱岁作云霓。三载兴贤选俊英，九重宣诏付铨衡。从来节操推公道，况是文章擅老成。春院下帘心独苦，夜灯开卷眼偏明。抡才为国真无忝，预咏薹莱颂太平。
庆行俭初度并赠礼闱校文之行·其一
作者：杨士奇
朝代：明

三朝冠绂殿东头，人物当今第一流。银汉奎文光午夜，玉壶寒露炯清秋。终知鼎鼐归台辅，共待经纶阐大猷。二月帝城春似海，寿筵先醉紫金瓯。
庆行俭初度并赠礼闱校文之行·其三
作者：杨士奇
朝代：明

三载兴贤选俊英，九重宣诏付铨衡。从来节操推公道，况是文章擅老成。春院下帘心独苦，夜灯开卷眼偏明。抡才为国真无忝，预咏薹莱颂太平。
庆行俭初度并赠礼闱校文之行·其二
作者：杨士奇
朝代：明

高门奕奕县东西，文献杨王自昔齐。当代飞腾联玉署，半生华宠共金闺。风霜樗散惭空老，霄汉鹏抟望不迷。未许明时慕丘壑，须将旱岁作云霓。
应制两咏 其一 五色鹦鹉
作者：杨士奇
朝代：明

异质超同类，光辉五色并。非关怜巧语，所重表文明。香粒金为勺，甘泉玉作罂。君恩无限好，能忘陇山情。
应制两咏 其二 白鸠
作者：杨士奇
朝代：明

本与凤同类，名官自昔时。萧萧閒雅意，皎皎洁清姿。金屋看尤好，琼林息正宜。和鸣致甘雨，丰岁足公私。
应制两咏·五色鹦鹉
作者：杨士奇
朝代：明

异质超同类，光辉五色并。非关怜巧语，所重表文明。香粒金为勺，甘泉玉作罂。君恩无限好，能忘陇山情。本与凤同类，名官自昔时。萧萧閒雅意，皎皎洁清姿。金屋看尤好，琼林息正宜。和鸣致甘雨，丰岁足公私。
度石门岭
作者：杨士奇
朝代：明

石径浮云上，攀缘险莫当。一心祗扈跸，不敢戒垂堂。
度鸡鸣山马上口号与同行者
作者：杨士奇
朝代：明

蜀道天下险，王尊叱其御。何况鸡鸣道，今随六龙度。
庭树
作者：杨士奇
朝代：明

手种庭前树，参差总出墙。不须愁夏暑，已屡傲寒霜。过雨纷交翠，因风亦度香。如添清涧绕，即拟住山庄。
廖子谟县尹像赞
作者：杨士奇
朝代：明

秋水襟怀云锦思，少年先见宰官身。寿星正照长沙县，好作阳春为福民。
张生水竹居
作者：杨士奇
朝代：明

傍水连高竹，门前似渭川。雨晴看净练，风爽听清弦。为酒兼烧笋，持竿屡取鲜。还资奉甘旨，非但乐林泉。
张缉熙监丞挽诗
作者：杨士奇
朝代：明

二十年前同史馆，北京邂逅更情亲。伤心此日贤关外，相向西风哭故人。八品儒官坐辟雍，白头心事古人同。至今鼓箧桥门者，洒泪相思说至公。两京学省聚贤英，试问何人不负丞。官舍一毡清似水，后来相继属谁能。死去悲吟满缙绅，共嗟直道不忧贫。不知驷马高车客，身后如公有几人。
张缉熙监丞挽诗·其一
作者：杨士奇
朝代：明

二十年前同史馆，北京邂逅更情亲。伤心此日贤关外，相向西风哭故人。
张缉熙监丞挽诗·其三
作者：杨士奇
朝代：明

两京学省聚贤英，试问何人不负丞。官舍一毡清似水，后来相继属谁能。
张缉熙监丞挽诗·其二
作者：杨士奇
朝代：明

八品儒官坐辟雍，白头心事古人同。至今鼓箧桥门者，洒泪相思说至公。
张缉熙监丞挽诗·其四
作者：杨士奇
朝代：明

死去悲吟满缙绅，共嗟直道不忧贫。不知驷马高车客，身后如公有几人。
张鸣玉郎中父挽诗
作者：杨士奇
朝代：明

兰祎荷带不言贫，䞉贮诗书遗后人。禄养曾荣二千石，寿算高登七十春。青山墓树秋云冷，紫诰龙章宠命新。尚有耆人说遗行，至今清俭表乡民。
张鸣玉郎中父挽诗
作者：杨士奇
朝代：明
体裁：七言律诗

兰祎荷带不言贫，剩贮诗书遗后人。禄养曾荣二千石，寿算高登七十春。青山墓树秋云冷，紫诰龙章宠命新。尚有耆人说遗行，至今清俭表乡民。
归来
作者：杨士奇
朝代：明

归来语向谁，白发故交稀。满目亭台好，伤心俗化微。慌迷携鹤径，惭过钓鱼矶。童子何知我，犹嗤旧素衣。
归田趣 其一 春牧
作者：杨士奇
朝代：明

霜鬓萧萧，皇恩重、赐归田里。郊郭外、草亭四面，青山绿水。好鸟好花春似昔，同时同辈人无几。一布袍、棕帽任消摇，东风里。芳草岸，平如砥。垂杨径，清如洗。散牧处、冉冉晴霞飞绮。江色比于怀抱净，都无一点閒尘滓。更小儿、牛背有书声，清人耳。
归田趣 其三 秋渔
作者：杨士奇
朝代：明

七十归来，西江上、堪游堪钓。秋水共、长天一色，也堪吟啸。稳坐木兰渔艇子，大儿能网中儿棹。小儿自、理会爇香炉，烹茶灶。蘋花渚，雪争耀。枫叶岸，霞相照。山无数、清比方壶员峤。放浪不知天地外，萧閒底用元真号。听数声、长笛白鸥前，江南调。
归田趣 其四 冬樵
作者：杨士奇
朝代：明

白首閒居，冬风冷、偏欺衰老。晨光动、瀰漫院落，六花飞绕。坐煖茅柴煨芋栗，老妻孙子围炉好。更儿曹、腰斧析枯薪，归来早。阶前璐，池边缟。都总出，天工巧。石山峰、庭下尽成琼岛。况是太平丰稔瑞，教儿爱护休轻扫。看园林、一鹤意萧萧，寻瑶草。
归程阻风
作者：杨士奇
朝代：明

凄风起西北，日夕满川坻。寒云结重阴，曜灵隐高晖。惊涛浩纵横，零雨何霏霏。行人念往路，怫郁多悲怀。延领望故乡，誓将赴东归。临津不能济，伫立以徘徊。安得凌风翰，奋绝起高飞。
归至清河
作者：杨士奇
朝代：明

二月随銮三月归，近瞻城阙五云飞。桃蹊深浅红相间，麦垄高低绿渐肥。出郭故人期载酒，迎门稚子候牵衣。登山临水多高兴，未抵抽毫侍禁闱。
彦强将归麻阳雨中见过话旧出小画求题就以识别并问讯叔毖
作者：杨士奇
朝代：明

麻阳贰令重来日，共话家林耕读时。碧水苍山未归得，京华春雨不胜思。两度相逢皆草草，临岐无奈别情何。沅陵更有刘明府，颇恨归时不肯过。
彦强将归麻阳雨中见过话旧出小画求题就以识别并问讯叔毖·其一
作者：杨士奇
朝代：明

麻阳贰令重来日，共话家林耕读时。碧水苍山未归得，京华春雨不胜思。
彦强将归麻阳雨中见过话旧出小画求题就以识别并问讯叔毖·其二
作者：杨士奇
朝代：明

两度相逢皆草草，临岐无奈别情何。沅陵更有刘明府，颇恨归时不肯过。
征妇词
作者：杨士奇
朝代：明

他家荡子滞吴门，妾家夫婿戍皋兰。共是闺中别离泪，妾愁辛苦又愁寒。
得第二子
作者：杨士奇
朝代：明

素蟾未满一分圆，正照垂弧竹下门。因报添丁徵近梦，翻悲生我重慈恩。箕裘倘解传弓冶，水木端期继本源。百世奉尝今日始，敢伸虔告荐蘋蘩。
御史陈谷乃父挽诗
作者：杨士奇
朝代：明

行己严三畏，传家守一经。选才成大典，膺召谒彤庭。草露俄乘化，松茔已勒铭。平生知不泯，有子嗣芳声。
德州城下题竹寄刘仲兼
作者：杨士奇
朝代：明

谬忝玉堂署，荏苒四十年。始来当壮龄，不觉今皓颠。水木有本源，谁能忘桑梓。耿耿旦暮心，迢遥七千里。仰承圣主仁，优诏赐暂归。归来入闾巷，十室已九非。素交皆下泉，存者才百一。容颜变故常，聆音但彷佛。岂乏后来者，貌同多异心。鸱枭产凤窠，枳棘生桂林。感我衰病怀，忧来向谁道。前后左右人，雷同讥我耄。贤哉吏部孙，夙昔吾所知。居贞而履素，身老心不移。念我久仳离，时来相慰藉。言必合典则，义不苟取舍。譬如群飞中，见此五色鸾。又如丛荟中，见此青琅玕。我行有程期，过别情缱绻。别来未几日，忆子常在眼。因风寄平安，托此修竹枝。岁晏当来归，永结林下期。
忠孝堂
作者：杨士奇
朝代：明

桓桓忠孝行，藉甚说冯君。有子传先德，能官续武勋。高堂名教事，巨笔史臣文。四海皆臣子，芳声独远闻。
忠孝堂诗
作者：杨士奇
朝代：明

少小天所生，㷀㷀罔怙恃。永怀鞠育劳，食息靡暂置。黾勉务显扬，卓卓挺立志。初命属鸿胪，敬恭事廷序。西江吉名郡，再命升幕贰。颛颛秉诚节，孳孳究职事。岂直简牍间，期禆贤守治。忠孝表厥居，夙夜图罔愧。古来勋德人，皆起自奋励。蒙泉达于海，寸萌干云际。维持不息功，无远弗可至。资孝以为忠，人道第一义。勖哉在方寸，何古不可跂。
怀来应制
作者：杨士奇
朝代：明

霜红碧树被岩阿，流水青山喜再过。田事总知今岁好，人烟况比昔年多。彩云飞盖随雕辇，白玉行尊载紫驼。圣主时平此巡省，会闻游豫出讴歌。
怀柔旅次
作者：杨士奇
朝代：明

古树萧条荫县门，县前民舍似山村。何如荒歉频年后，犹有承平旧俗存。爱客别延林外馆，多情还倒炕头尊。不徒行役能相慰，兼复诗书可共论。
思金少保
作者：杨士奇
朝代：明

玉署青坊雨露边，同乡同道更推贤。今来独过同行处，泪洒清觞忆往年。
恤旱
作者：杨士奇
朝代：明

夏热不可触，飞蝗遍原野。县官有程期，愁杀捕蝗者。亢阳三月馀，诏下宽刑狱。囹圄半空虚，甘霖稍沾足。台章论致旱，槩斥政事臣。泾渭无分别，包容荷帝仁。圣主勤恤民，贪夫昧罪己。天听岂不近，骎骎未知止。官廪之所储，农力苦不易。燮理无寸能，素餐重忧愧。
恤旱·其一
作者：杨士奇
朝代：明

夏热不可触，飞蝗遍原野。县官有程期，愁杀捕蝗者。
恤旱·其三
作者：杨士奇
朝代：明

台章论致旱，槩斥政事臣。泾渭无分别，包容荷帝仁。
恤旱·其二
作者：杨士奇
朝代：明

亢阳三月馀，诏下宽刑狱。囹圄半空虚，甘霖稍沾足。
恤旱·其五
作者：杨士奇
朝代：明

官廪之所储，农力苦不易。燮理无寸能，素餐重忧愧。
恤旱·其四
作者：杨士奇
朝代：明

圣主勤恤民，贪夫昧罪己。天听岂不近，骎骎未知止。
悼昔时
作者：杨士奇
朝代：明

昔在南京时，共玩朱樱树。今日对朱樱，故人渺何处。
惜别行送朱存礼致仕归鄱阳
作者：杨士奇
朝代：明

御柳含春绿初遍，紫燕黄鹂满芳甸。晓日承恩拜九重，银鞍白马骄嘶风。我出送之城之东，惜别且驻无匆匆。忆昔携书汉江涘，邂逅论心托交义。折梅载酒春共游，烧烛联诗夜无寐。卿才卓荦不可羁，雄词健笔皆如飞。积金堆玉岂暇顾，登山临水常忘归。南飞云鹄北飞雁，渺渺天涯两分散。即今三十馀六年，前日红颜皆白颠。五岭炎方桂林好，忠辅贤王已身老。功成名遂天所全，七十归来世看宝。嗟余樗散质，□□□□清。未有涓尘效禆益，虚叨宠禄孤圣明。望卿去兮惭感并。倾离尊，饯远道。重是平生故，何由尽怀抱。官河三月波溶溶，片片飞落桃花红。九华匡庐翠未了，芝山秀出鄱湖东。武山南在芝山上，解绂他年定相访。
愉老堂
作者：杨士奇
朝代：明

此翁衡岳下，白发烱秋霜。八帙过三岁，诸孙蔼一堂。不辞愉老日，还注济生方。玉屑能扶寿，朝朝进满觞。
感遇答夏四秀才三首
作者：杨士奇
朝代：明

摇曳双彩凤，欲集无珍木。昨下阆风岑，飘扬竟何托。梧桐巢燕雀，反栖恶木根。人生难称意，雄豪安足论。绿帻谁家子，灼灼芙蓉姿。银鞍照白马，玉壶系青丝。行行未能已，冶游方及时。我志在删述，但为此辈嗤。去去复去去，天地一逆旅。石火无留光，良辰竟何许。取酒会四邻，行乐须及春。黄金高北斗，浮荣何足珍。
感遇答夏四秀才三首·其一
作者：杨士奇
朝代：明

摇曳双彩凤，欲集无珍木。昨下阆风岑，飘扬竟何托。梧桐巢燕雀，反栖恶木根。人生难称意，雄豪安足论。
感遇答夏四秀才三首·其三
作者：杨士奇
朝代：明

去去复去去，天地一逆旅。石火无留光，良辰竟何许。取酒会四邻，行乐须及春。黄金高北斗，浮荣何足珍。
感遇答夏四秀才三首·其二
作者：杨士奇
朝代：明

绿帻谁家子，灼灼芙蓉姿。银鞍照白马，玉壶系青丝。行行未能已，冶游方及时。我志在删述，但为此辈嗤。
慈节堂诗
作者：杨士奇
朝代：明

桓桓萧将军，秉义奋英武。提剑雄万夫，委身报明主。于时羽林孤，未龀恸何怙。鞠育兼训教，劬劳仰慈母。母抱金石志，矢天与天语。惓惓未亡人，肯愧黄泉下。诏下录功勋，遗忠上天府。寡稚沐宠恩，棨戟光门户。鹤发寿且康，珠翟明翠羽。儿大八尺躯，卓卓挺禦侮。操廉赞雄藩，言言浙江浒。入门祗奉养，出门饬师旅。一心君与亲，夙夜怀靡盬。惟患忝所生，讵辞躬勤苦。令德萃一堂，肇光自贤父。闻之谩成咏，用示观风者。
慰时勉学士丧孙
作者：杨士奇
朝代：明

承过西昌日，提携已识奇。相随万里至，翻动九原悲。岂是多时别，无深岁晏思。与君俱此痛，排闷强裁诗。
戴母挽诗
作者：杨士奇
朝代：明

道路何屯塞，闺门著肃雍。行宜君子配，恩拜孺人封。妆閤间薰鸭，床帏惨暗蛩。薇垣朝退食，举案属谁从。
戴诚问挽诗
作者：杨士奇
朝代：明

□携如昨日，寤寐想平生。操比寒松劲，心同秋水清。诗书安素业，身世避浮荣。冢树西风里，凄凉故旧情。
扈从巡边至宣府往还杂诗
作者：杨士奇
朝代：明

北斗初高月未斜，五更清露净尘沙。道边丛绕炉香立，多是耆人候翠华。居庸关中四十里，回冈复岭度萦纡。道傍石刻无人识，尽是前朝蒙古书。关柳行行叶乍稀，西风犹未振霜威。圣情预悯随营士，敕下尚书尽赐衣。圣恩不已恤残躯，老拙深惭报效无。屡酌金壶赐甘醴，还令中使护轻舆。边屯今岁盛丰登，仓庾家家积粟盈。何幸王师此游豫，大车藁秸进行营。红叶离离净可书，绿渠流水见游鱼。老臣虚拜貂裘赐，一路阳和护属车。边阃当时任老臣，边头千里净无尘。御营上谒多恩赉，天语还闻奖谕频。山望鸡鸣势入云，下循仄径棘纷纷。不辞涉险观遗碣，重是欧阳太史文。关外初冬似早春，僧房犹见菊花新。时平扈从巡边塞，宣府回銮只二旬。怀来城外夜微雪，风送轻寒初著身。明旦马前红一色，回军共试赐衣新。
扈从巡边至宣府往还杂诗·其一
作者：杨士奇
朝代：明

北斗初高月未斜，五更清露净尘沙。道边丛绕炉香立，多是耆人候翠华。
扈从巡边至宣府往还杂诗·其七
作者：杨士奇
朝代：明

边阃当时任老臣，边头千里净无尘。御营上谒多恩赉，天语还闻奖谕频。
扈从巡边至宣府往还杂诗·其三
作者：杨士奇
朝代：明

关柳行行叶乍稀，西风犹未振霜威。圣情预悯随营士，敕下尚书尽赐衣。
扈从巡边至宣府往还杂诗·其九
作者：杨士奇
朝代：明

关外初冬似早春，僧房犹见菊花新。时平扈从巡边塞，宣府回銮只二旬。
扈从巡边至宣府往还杂诗·其二
作者：杨士奇
朝代：明

居庸关中四十里，回冈复岭度萦纡。道傍石刻无人识，尽是前朝蒙古书。
扈从巡边至宣府往还杂诗·其五
作者：杨士奇
朝代：明

边屯今岁盛丰登，仓庾家家积粟盈。何幸王师此游豫，大车藁秸进行营。
扈从巡边至宣府往还杂诗·其八
作者：杨士奇
朝代：明

山望鸡鸣势入云，下循仄径棘纷纷。不辞涉险观遗碣，重是欧阳太史文。
扈从巡边至宣府往还杂诗·其六
作者：杨士奇
朝代：明

红叶离离净可书，绿渠流水见游鱼。老臣虚拜貂裘赐，一路阳和护属车。
扈从巡边至宣府往还杂诗·其十
作者：杨士奇
朝代：明

怀来城外夜微雪，风送轻寒初著身。明旦马前红一色，回军共试赐衣新。
扈从巡边至宣府往还杂诗·其四
作者：杨士奇
朝代：明

圣恩不已恤残躯，老拙深惭报效无。屡酌金壶赐甘醴，还令中使护轻舆。
扈从度居庸关登八达岭
作者：杨士奇
朝代：明

盘回跻峻崄，岚翠湿纷纷。巘路平银汉，关楼俯白云。朝廷须讲武，扈从总能文。独立舒长啸，风清上界闻。
承训堂诗
作者：杨士奇
朝代：明

奕奕高堂，有父有母。父母孔慈，锡我教诱。其教伊何，曰义与仁。于爱之真，于言之谆。敬恭听之，允率履之。父母孔仁，而敢怠违。父母犹天，敬事朝夕。我行或怠，贻我父戚。孝哉旸也，永钦尔终。尔德式嗣，福禄来崇。
折杨柳
作者：杨士奇
朝代：明

双堤夹道傍，垂柳复垂杨。攀条知色改，缀絮讶丝长。思妇悲迟暮，征夫望故乡。一闻清角起，谁不泪沾裳。
挽余正安
作者：杨士奇
朝代：明

词垣分手十年馀，霜鬓萧萧未渐疏。朱绂早辞金殿直，草堂还傍碧山居。一壶常共邻翁席，四马频回过客车。闻道翛然奄乘化，砚松空对涕涟如。
挽俞汉远诗
作者：杨士奇
朝代：明

穷通各有命，匪人所克为。俞生越乡彦，落落荆璞资。一朝污苍蝇，弃置在涂泥。良工屡回顾，昧者掩抑之。俞生安义分，浩浩旷达怀。庭阶绝尘杂，春草含碧滋。对之襟宇融，点染出天机。兴来写川岳，奋笔疾若飞。以斯自陶适，贵富邈罔知。自偶清者游，宁惭俗流疵。如何逐化物，奄忽在今兹。岂徒同侪憾，上有慈母悲。幽室杳冥冥，怀旧书此词。
挽冯知府
作者：杨士奇
朝代：明

凄断南来讣，相违始十旬。晤言犹昨日，死别惜芳春。冰檗声仍在，龚黄志未伸。平生乡郡意，回首一沾巾。
挽凌孝子
作者：杨士奇
朝代：明

闽有凌孝子，十六丁丧乱。辛苦奉双亲，岩谷日奔窜。晨汲寒涧饮，暮拾枯薪爨。跬步皆畏途，触目增愁叹。百死幸脱归，双亲遄弃违。艰难殡浅土，恸哭血泪挥。孤身惟影伴，㷀㷀竟何依。经年寇盗息，来返乡园扉。拮据葺屋庐，黾勉遂家室。处宗仁有施，处乡义无失。宁辞荐辟荣，甘就原丘逸。云胡未下寿，盖棺事奄毕。昔有江巨孝，汉史高其人。谁言千载下，令德无与伦。天道远弗爽，为善福必臻。凌氏身后荣，煌煌垂不泯。
挽刘仲海
作者：杨士奇
朝代：明

心如明月湛孤圆，扫石看云度岁年。家在吉阳城里住，未曾轻到县门前。竹窗幽户久栖迟，不道无官枉盛时。綵笔长书五花诰，大儿身到凤凰池。文水仁山映角巾，常年书社会比邻。如今又及嘉平节，看赏梅花少一人。
挽刘仲海·其一
作者：杨士奇
朝代：明

心如明月湛孤圆，扫石看云度岁年。家在吉阳城里住，未曾轻到县门前。
挽刘仲海·其三
作者：杨士奇
朝代：明

文水仁山映角巾，常年书社会比邻。如今又及嘉平节，看赏梅花少一人。
挽刘仲海·其二
作者：杨士奇
朝代：明

竹窗幽户久栖迟，不道无官枉盛时。綵笔长书五花诰，大儿身到凤凰池。
挽刘荣甫
作者：杨士奇
朝代：明

八十已过将九十，翛然物外等閒身。绣林山水堪怡悦，太息清风减一人。平生孝行何人继，不受遗金世亦稀。岁岁朝廷赐牛酒，于今寂寞掩荆扉。埋玉荆山松柏地，百年身世返空虚。传家尚有□□瑞，翙翙朝阳五色雏。
挽刘荣甫·其一
作者：杨士奇
朝代：明

八十已过将九十，翛然物外等閒身。绣林山水堪怡悦，太息清风减一人。
挽刘荣甫·其三
作者：杨士奇
朝代：明

埋玉荆山松柏地，百年身世返空虚。传家尚有□□瑞，翙翙朝阳五色雏。
挽刘荣甫·其二
作者：杨士奇
朝代：明

平生孝行何人继，不受遗金世亦稀。岁岁朝廷赐牛酒，于今寂寞掩荆扉。
挽卢侍郎
作者：杨士奇
朝代：明

三十趋京国，同时复有谁。贵为祈父佐，长在缙云司。物化嗟何速，神游不可知。凄凉山浦侧，千古葬灵輀。无复相逢处，相思每独哀。真成雕鹗奋，忽殒栋梁材。草露晞还落，河流去或回。空馀一片月，夜夜照中台。
挽卢侍郎·其一
作者：杨士奇
朝代：明

三十趋京国，同时复有谁。贵为祈父佐，长在缙云司。物化嗟何速，神游不可知。凄凉山浦侧，千古葬灵輀。
挽卢侍郎·其二
作者：杨士奇
朝代：明

无复相逢处，相思每独哀。真成雕鹗奋，忽殒栋梁材。草露晞还落，河流去或回。空馀一片月，夜夜照中台。
挽吴彦直
作者：杨士奇
朝代：明

珠还合浦日，令尹擅廉明。兴学皆从化，锄奸赫有声。诗书传奕世，夷险任平生。婉婉临终咏，闻之共怆情。
挽周孟简长史
作者：杨士奇
朝代：明

翰苑飞腾二十春，同乡同署更情亲。灯前对酒觥筹数，竹里联诗兴韵新。梁苑延枚心不展，湘江吊屈叹何频。俄闻瘗玉桑园上，老泪潸潸为故人。
挽孙子充
作者：杨士奇
朝代：明

金璧承家好弟兄，至今乡里忆持平。早逢兵乱真能养，晚避徵书不爱名。流水青山遗旧隐，白云芳草閟新茔。相思岂必曾相识，一读铭文已怆情。
挽张逢吉
作者：杨士奇
朝代：明

平生潇洒湖海意，晚岁宠召升朝行。小儿皆爱秦扁鹊，侠士亦让庞安常。可怜厌世忽已远，何限怀人今未忘。凤毛池上悲陟岵，我为赋诗增慨慷。
挽彭叙古
作者：杨士奇
朝代：明

年过二十工书法，往往挥毫逼古人。身被君恩无一岁，可怜埋玉楚江滨。死别才知见面难，旅坟荒草暮云寒。几回东角楼前过，拾得遗书不忍看。
挽彭叙古·其一
作者：杨士奇
朝代：明

年过二十工书法，往往挥毫逼古人。身被君恩无一岁，可怜埋玉楚江滨。
挽彭叙古·其二
作者：杨士奇
朝代：明

死别才知见面难，旅坟荒草暮云寒。几回东角楼前过，拾得遗书不忍看。
挽彭处士
作者：杨士奇
朝代：明

溪园脩竹映桃花，负郭幽居逸趣赊。自惜世家存礼乐，时过邻曲看桑麻。堂馀素简人何在，墓绕青山世共嗟。因读铭文思往事，感怀况是旧通家。
挽彭子信
作者：杨士奇
朝代：明

昔者雩阳郡，黉宫重得师。合宗推孝友，后进仰威仪。丘垄松楸合，春秋雨露滋。诸郎惇永慕，尤废蓼莪诗。
挽拙庵徐子信
作者：杨士奇
朝代：明

行义时人重，才能邑里称。系传高士远，家挹太湖清。身世惊流电，朋游叹曙星。从知郭有道，不愧蔡邕铭。
挽括苍樊处士
作者：杨士奇
朝代：明

早辞荐剡乐山居，荷芰纫衣草结庐。欢奉慈颜登寿考，恩沾同气到遗孤。秋云绕屋常看竹，夜月临轩或据梧。惆怅佳城今郁郁，只应来往奠生刍。黄金散尽为怜贫，芳誉流传满缙绅。倒橐屡分行路客，买舟遥送望乡人。少微云际冥冥色，棠棣原头寂寂春。世泽不忘天道直，银台今睹凤毛新。
挽括苍樊处士·其一
作者：杨士奇
朝代：明

早辞荐剡乐山居，荷芰纫衣草结庐。欢奉慈颜登寿考，恩沾同气到遗孤。秋云绕屋常看竹，夜月临轩或据梧。惆怅佳城今郁郁，只应来往奠生刍。
挽括苍樊处士·其二
作者：杨士奇
朝代：明

黄金散尽为怜贫，芳誉流传满缙绅。倒橐屡分行路客，买舟遥送望乡人。少微云际冥冥色，棠棣原头寂寂春。世泽不忘天道直，银台今睹凤毛新。
挽曾翚主事父
作者：杨士奇
朝代：明

钓水耕原计不疏，娟娟脩竹荫庭除。家邻清节先生里，案有蒙庄傲吏书。閒对青山成逸趣，遽传丹旐引灵车。明时有子光朝署，宠赠终当贲墓庐。
挽李处士
作者：杨士奇
朝代：明

不受遗金世共知，至今乡里系遐思。贤郎已擢科名贵，太史新题孝友碑。碧水园林违玩赏，青松丘垄閟容仪。朝来晚翠堂前过，惟有家人哭素帷。
挽李处士
作者：杨士奇
朝代：明

乡里共高淳朴，朝廷荐锡褒封。康宁九十馀二，岿然雪岭青松。白发身全诸福，班衣欢绕十孙。最是凤毛五采，明时翙翙高骞。
挽李处士·其一
作者：杨士奇
朝代：明

乡里共高淳朴，朝廷荐锡褒封。康宁九十馀二，岿然雪岭青松。
挽李处士·其二
作者：杨士奇
朝代：明

白发身全诸福，班衣欢绕十孙。最是凤毛五采，明时翙翙高骞。
挽李孔目
作者：杨士奇
朝代：明

词苑清华近禁闱，幕宾如子眼中稀。庭无私谒惟看竹，官有閒时尽掩扉。每喜枫宸同晓觐，忽惊薤露已朝晞。凄凉南浦来时路，秋雨铭旌逐雁归。
挽欧阳洙父
作者：杨士奇
朝代：明

家住烟霞蜀洲曲，苍苍乔木百年馀。读书行义承先世，流水青山护隐居。荣养已沾乌府禄，褒恩曾锡锦绫书。浮生何必登耆耋，谁有铭文载令誉。
挽永嘉胡处士
作者：杨士奇
朝代：明

流波逝不息，时序无停迁。嗟彼泉下人，一往不复还。追惟在世时，卓荦称英贤。芳馨佩兰茝，被服夫容鲜。幽居玩玄化，历探羲皇前。步履率周行，饮濯必清泉。一朝逐征风，飘然若云烟。反终自常道，怀德谅难捐。幸睹五色雏，及时厉高鶱。黾勉务显扬，夙夜志惓惓。煌煌金石词，足为永代传。
挽禾溪乐仲韫
作者：杨士奇
朝代：明

稀年德更稀，至孝奉慈闱。子长皆知学，仓虚屡赈饥。閒情松菊径，清代芰荷衣。人往家规在，流传世有辉。
挽竹轩刘嘉会先生
作者：杨士奇
朝代：明

閒占云霞隐鹿门，一朝厌世隔嚣喧。儒林共惜斯文丧，乡邑谁知古道惇。雕鹗登庸誇令子，文章为县见贤孙。何时归到螺川上，为泻椒浆奠一尊。
挽翰林检讨廖敬先
作者：杨士奇
朝代：明

久重青云器，皆传白雪歌。较文来棘院，承诏上銮坡。家倚诗书富，人沾惠化多。荒凉孤馆下，无处听鸣珂。左掖门前路，朝回不共行。竟违金殿直，虚梦玉楼成。乡里思陈寔，君王失长卿。同官悲永诀，掩泣送铭旌。
挽翰林检讨廖敬先·其一
作者：杨士奇
朝代：明

久重青云器，皆传白雪歌。较文来棘院，承诏上銮坡。家倚诗书富，人沾惠化多。荒凉孤馆下，无处听鸣珂。
挽翰林检讨廖敬先·其二
作者：杨士奇
朝代：明

左掖门前路，朝回不共行。竟违金殿直，虚梦玉楼成。乡里思陈寔，君王失长卿。同官悲永诀，掩泣送铭旌。
挽苏检讨伯厚
作者：杨士奇
朝代：明

輀车晨发大江东，归葬闽山马鬣封。千载交游悲坠露，百年心迹逐飘风。空馀海内诗名在，无复朝端禁直同。藉是词林知己旧，铭文光映九原中。
挽诗
作者：杨士奇
朝代：明

乡里谈遗德，传流终未休。甘依泉石老，不应栋梁求。风树贻深感，云山徙故丘。宪台忠孝在，宠赠被恩稠。
挽诗
作者：杨士奇
朝代：明

欧乡有贞士，萧散离尘俗。家庭崇孝德，宗姻重惇睦。交友执信义，恂恂在乡曲。雅度廓有容，好善如不足。浮云抗志尚，兰茝充佩服。爱子以力学，诗书贮连屋。飞腾自庭下，玉立见鸾鷟。高堂致滫瀡，十载京华禄。八十馀三龄，长往遽不复。怀贞写哀些，聊为蒿里续。
挽诗
作者：杨士奇
朝代：明

诗书世积儗菑畬，孝友人传遍里闾。清代光华腾五色，凤凰池上凤凰雏。荷衣兰袂青松下，亲见升平六十春。云海忽惊翔化鹤，吴淞风月属何人。
挽诗·其一
作者：杨士奇
朝代：明

诗书世积儗菑畬，孝友人传遍里闾。清代光华腾五色，凤凰池上凤凰雏。
挽诗·其二
作者：杨士奇
朝代：明

荷衣兰袂青松下，亲见升平六十春。云海忽惊翔化鹤，吴淞风月属何人。
挽赵尚书
作者：杨士奇
朝代：明

五朝遗老今无几，卓荦高才不可羁。钦恤晚承虞帝命，旬宣早出缙云司。中台优秩升圻父，三礼清心慕伯夷。屡挟地仙穷眺览，更携田畯看耘耔。甘从白首辞官去，曾以丹衷结主知。竹簟茅檐真散逸，药畦花径足栖迟。过从每忆频开酝，朝退兼怀共论诗。一别三年遂终古，无由持绋送灵輀。
挽金凤仪
作者：杨士奇
朝代：明

昔为御史南京住，朝罢相过不厌频。每爱容仪誇白璧，还看文采映青春。飞腾云汉非关早，沦落泥涂独未伸。空使时人嗟定命，铭文三复为伤神。
挽韩本常
作者：杨士奇
朝代：明

勋德崇先代，山林乐隐居。闭门逃宠禄，充栋有诗书。流水心同净，浮云意共舒。翛然随物化，千里见名驹。贤淑谐家室，升堂孝德齐。一丘掩双璧，愁绝夜乌啼。白日玄台暗，青山绿树迷。显扬终有待，光映史臣题。
挽韩本常·其一
作者：杨士奇
朝代：明

勋德崇先代，山林乐隐居。闭门逃宠禄，充栋有诗书。流水心同净，浮云意共舒。翛然随物化，千里见名驹。
挽韩本常·其二
作者：杨士奇
朝代：明

贤淑谐家室，升堂孝德齐。一丘掩双璧，愁绝夜乌啼。白日玄台暗，青山绿树迷。显扬终有待，光映史臣题。
挽颜子明
作者：杨士奇
朝代：明

五彩春霞绣绮袍，文章无复看挥毫。相思惟有南山色，彷佛当年意气高。贵里侯家甲第开，经过长是勒车回。守玄宅里寻常到，此去何因更一来。南浦江山一旦空，行吟谁复继高踪。薇垣柏府多知己，犹为传经惜马融。
挽颜子明
作者：杨士奇
朝代：明

曾吟楚些招颜谷，悽怆伤情久不堪。忽复悲歌动行路，愁云深锁万松庵。文渊阁下集群英，清世才华重老成。大典已传名姓在，光荣终不负平生。
挽颜子明·其一
作者：杨士奇
朝代：明

五彩春霞绣绮袍，文章无复看挥毫。相思惟有南山色，彷佛当年意气高。
挽颜子明·其一
作者：杨士奇
朝代：明

曾吟楚些招颜谷，悽怆伤情久不堪。忽复悲歌动行路，愁云深锁万松庵。
挽颜子明·其三
作者：杨士奇
朝代：明

南浦江山一旦空，行吟谁复继高踪。薇垣柏府多知己，犹为传经惜马融。
挽颜子明·其二
作者：杨士奇
朝代：明

文渊阁下集群英，清世才华重老成。大典已传名姓在，光荣终不负平生。
挽颜子明·其二
作者：杨士奇
朝代：明

贵里侯家甲第开，经过长是勒车回。守玄宅里寻常到，此去何因更一来。
挽黄行中检讨
作者：杨士奇
朝代：明

霜霰零琼树，天寒一夕摧。竟如东逝水，无复却西回。世数金闺彦，人思玉署才。旧时来往路，重过不胜哀。
授散官
作者：杨士奇
朝代：明

五载金门为学士，朝来初降散官恩。幸因近侍沾荣命，犹胜超迁典大藩。二十年中六改官，论思匡辅古来难。不才未有涓埃报，徒切区区抱寸丹。
授散官·其一
作者：杨士奇
朝代：明

五载金门为学士，朝来初降散官恩。幸因近侍沾荣命，犹胜超迁典大藩。
授散官·其二
作者：杨士奇
朝代：明

二十年中六改官，论思匡辅古来难。不才未有涓埃报，徒切区区抱寸丹。
揽辔
作者：杨士奇
朝代：明

款段独行迟，揽辔亦自适。天清无片云，遥遥见山色。
文华门侍朝观录囚多所宽宥喜而有作
作者：杨士奇
朝代：明

日丽文华霁色新，炉烟不断上麒麟。大臣论谳持王制，睿旨全生体帝仁。真儗下车兴叹泣，旋看解网动欢欣。朝廷宽大恩波厚，庆衍皇图亿万春。
文渊阁前芍药盛开对酒偶成
作者：杨士奇
朝代：明

东风又放玉堂春，丽色清香满意新。有酒相欢莫虚负，今年顿减去年人。
斋宿听周编脩弹琴
作者：杨士奇
朝代：明

群处谅有适，单居恒鲜欢。乐只众君子，斋沐此盘桓。华缸照绮席，香气蔼焚兰。爰理峄阳桐，为我三四弹。迟迟写适意，宛宛含幽叹。怡我中和抱，涤我沉郁端。所怀在古操，焉知清夜阑。
斋宿和胡光大庶子
作者：杨士奇
朝代：明

金门晚退坐清斋，烛影茶香对好怀。况复连篇写珠玉，右坊传送左坊来。雨气霏霏压篆烟，坐消银烛未成眠。明朝预想南郊上，日驭光华丽满天。
斋宿和胡光大庶子·其一
作者：杨士奇
朝代：明

金门晚退坐清斋，烛影茶香对好怀。况复连篇写珠玉，右坊传送左坊来。
斋宿和胡光大庶子·其二
作者：杨士奇
朝代：明

雨气霏霏压篆烟，坐消银烛未成眠。明朝预想南郊上，日驭光华丽满天。
斋宿次韵曾学士
作者：杨士奇
朝代：明

退朝斋閤息精神，接席香帷总缙绅。茶送蒙山兼顾渚，琴弹子夜又阳春。坐闻玉漏传西掖，起看龙光绕北辰。吉日郊禋集繁祉，庆成预拟拜枫宸。
斗湖道人诗
作者：杨士奇
朝代：明

家临斗湖滨，门对斗湖上。明镜影香台，文波绣仙氅。诵经无辍口，谭道若指掌。为霖从潜虬，飞符驱魍魉。止水涵湛然，可以喻心想。一谢湖边人，终年罢来往。
新安驿奉简蹇公及公素
作者：杨士奇
朝代：明

解缆未十里，峥嵘乱云黑。北风吹波立，进咫退已尺。努力度前湾，依林聊暂息。船窗雨穿溜，狼藉沾衣席。局蹐拥毡毳，愁坐终日夕。仆夫劳敝馀，饥寒皆失魄。对此伤人心，奈何远行客。中宵豁阴翳，青天流月色。同舟各解颜，安卧免欹侧。人事有仓卒，天道叵测识。向来行路难，未有新安驿。
新桥驿
作者：杨士奇
朝代：明

九河冰泮绿差差，洲渚凫鹥近不飞。夹道如云杨柳树，尽舒春色送人归。官船挝鼓夜过半，起视星河尽转西。津吏临流迎下缆，人家两岸曙鸣鸡。
新桥驿·其一
作者：杨士奇
朝代：明

九河冰泮绿差差，洲渚凫鹥近不飞。夹道如云杨柳树，尽舒春色送人归。
新桥驿·其二
作者：杨士奇
朝代：明

官船挝鼓夜过半，起视星河尽转西。津吏临流迎下缆，人家两岸曙鸣鸡。
新桥驿阻大风
作者：杨士奇
朝代：明

南风吹河吼怒涛，河上飞沙千仞高。临流十步不得济，北瞻阊阖心烦劳。自春不雨田无麦，谷田焦枯亦龟坼。密云四合扫复开，谁叩天阍讼风伯。农家束手徒嗟吟，爱民自是天之心。愿收巽二敕屏翳，普千万里均甘霖。
早入夭寿山候陪祭长陵
作者：杨士奇
朝代：明

尘起山中失路蹊，肩舆扶过石桥西。夜深风露寒仍浅，月转星河影渐低。傍涧几人同驻马，隔林何处屡闻鸡。东方立待曈昽曙，紫殿前头望不迷。万里苍梧去不还，宫车千古閟桥山。日华閒映芙蓉殿，云气深连虎豹关。扶病此时瞻玉几，伤心何处望龙颜。遗臣泣尽馀年泪，天上乌号不可攀。
早入夭寿山候陪祭长陵·其一
作者：杨士奇
朝代：明

尘起山中失路蹊，肩舆扶过石桥西。夜深风露寒仍浅，月转星河影渐低。傍涧几人同驻马，隔林何处屡闻鸡。东方立待曈昽曙，紫殿前头望不迷。
早入夭寿山候陪祭长陵·其二
作者：杨士奇
朝代：明

万里苍梧去不还，宫车千古閟桥山。日华閒映芙蓉殿，云气深连虎豹关。扶病此时瞻玉几，伤心何处望龙颜。遗臣泣尽馀年泪，天上乌号不可攀。
早入蓟州
作者：杨士奇
朝代：明

极目平无际，青山画不如。彩云迎霁旭，翠柳带澄渠。地重城逾壮，年丰廪有馀。未应两岐咏，独系汉人书。
早出安定门
作者：杨士奇
朝代：明

结束出门行，鸡鸣夜过半。长衢骤车马，明星烂河汉。霜压紫貂轻，风掠微醺散。自无匡直才，敢发驱驰叹。
早发
作者：杨士奇
朝代：明

行营侵曙发，风露不胜清。海色微茫动，林霏杳霭生。六军严虎卫，万骑翼霓旌。七九流年外，含毫扈远征。
早发安家堡
作者：杨士奇
朝代：明

上马逐西风，风寒夜正中。众星斜转北，一水背驰东。不恨冯唐老，虚怀杜甫忠。祗勤扈龙驭，何暇恤微躬。
早发宣府
作者：杨士奇
朝代：明

跨马乘舆朝复朝，也拚酣醉也拚劳。携来绿酒看看减，行过青山步步高。
早发李家桥
作者：杨士奇
朝代：明

霜气欺貂帽，风埃压毳袍。天连东海近，斗转北辰高。戈戟纷成队，衣冠总属櫜。衰年仍窃䘵，扈跸敢辞劳。
早发桃源
作者：杨士奇
朝代：明

凌晨牵滩濑，将暮泊沙渚。沙头卖酒家，好者酽于乳。舟子沽大盎，相共解劳苦。饮酣意气豁，放歌杂嘲语。中夜风水声，倏如飒飞雨。鸡鸣棹讴发，挂席逐前侣。
早发老鸦庄
作者：杨士奇
朝代：明

鼓角动行营，翩翩从羽旌。月明人影乱，沙软马蹄轻。本乏筹边略，恒存事主诚。叨荣何补益，惭愧负平生。
早发通州望朝阳门
作者：杨士奇
朝代：明

沧海熹微曙色红，露华清溢万年松。君王正御蓬莱殿，钟鼓声高出九重。
早发长沟
作者：杨士奇
朝代：明

秋水被堤岸，牵舟不可涉。渺渺见平湖，北风吹荷叶。
早度清流关
作者：杨士奇
朝代：明

地险雄江北，崩云乱石高。古人成败远，行客往来劳。雾壑疑藏豹，风林讶啸猱。五年重过此，霜点旧青袍。
早朝应制
作者：杨士奇
朝代：明

天香初引玉炉熏，日照龙墀綵仗分。阊阖九重通御气，蓬莱五色护祥云。班联文武齐鹓鹭，庆合华夷致凤麟。圣主临轩万年寿，敬陈明德赞尧勋。
早至仪真
作者：杨士奇
朝代：明

白沙岸头秋气清，仪真郭里早潮生。五云北望金台路，初是朝天第一程。
早至淮安
作者：杨士奇
朝代：明

百丈牵船夜未休，满衣凉露不胜秋。前林欲近闻鸡唱，城郭昽昽见楚州。
早行
作者：杨士奇
朝代：明

联骑载旌㫋，移营乱垄田。人行风露下，月转斗牛边。涉涧泥沾袂，穿林草没鞯。数家茅屋小，彷佛见炊烟。
早过土木
作者：杨士奇
朝代：明

四更催起上肩舆，还就民家倒一壶。半醉半醒天欲曙，行人霜染白髭须。
早过宿州
作者：杨士奇
朝代：明

月转西林晓雾收，霜华如雪拥貂裘。马前清景山无数，带得馀酣过宿州。
早过良乡
作者：杨士奇
朝代：明

马上风沙拂面飞，凝霜如雪堕征衣。平明行尽良乡郭，茅屋人家未启扉。
时勉学士升国子祭酒奉赠
作者：杨士奇
朝代：明

近侍踰三纪，文章柬掖垣。冰霜存桧柏，廊庙荐玙璠。帝重经筵旧，官升师道尊。翩翩起车骑，相送向桥门。拜命彤廷日，龙墀瑞雪飞。缙绅瞻有喜，寮采念相违。时雨司成馆，天香学士衣。斯文千载运，吾道有光辉。玉署东头阁，红扉昼不开。衰龄馀我在，清论更谁来。学者希传道，朝廷仗育才。贤关有佳兴，时寄锦笺回。
时勉学士升国子祭酒奉赠·其一
作者：杨士奇
朝代：明

近侍踰三纪，文章柬掖垣。冰霜存桧柏，廊庙荐玙璠。帝重经筵旧，官升师道尊。翩翩起车骑，相送向桥门。
时勉学士升国子祭酒奉赠·其三
作者：杨士奇
朝代：明

玉署东头阁，红扉昼不开。衰龄馀我在，清论更谁来。学者希传道，朝廷仗育才。贤关有佳兴，时寄锦笺回。
时勉学士升国子祭酒奉赠·其二
作者：杨士奇
朝代：明

拜命彤廷日，龙墀瑞雪飞。缙绅瞻有喜，寮采念相违。时雨司成馆，天香学士衣。斯文千载运，吾道有光辉。
时彦行俭习礼入山观玉泉想见佳致故作诗奉寄
作者：杨士奇
朝代：明

万顷西湖一鉴澄，玉泉淠沸泻泠泠。昔年两度游曾遍，此日三贤兴共乘。石畔漱流仍命酒，山中瀹茗定逢僧。从知登历多高咏，还对苍崖第几层。
时思堂
作者：杨士奇
朝代：明

树有深根水有源，音容梦寐记生存。堂中日日蘋蘩荐，不称从来罔极恩。春雨秋霜系所思，伤心舞綵竟无期。后来六簋陈祠祭，得似承欢菽水时。
时思堂·其一
作者：杨士奇
朝代：明

树有深根水有源，音容梦寐记生存。堂中日日蘋蘩荐，不称从来罔极恩。
时思堂·其二
作者：杨士奇
朝代：明

春雨秋霜系所思，伤心舞綵竟无期。后来六簋陈祠祭，得似承欢菽水时。
明明处士挽诗
作者：杨士奇
朝代：明

岧峣金螺山，螺山水逶迤。螺水逝不还，螺山空云飞。我怀贤达人，寂寞今安之。在世无所系，去去忽如遗。郁郁乔松树，舟车谅所宜。何为南山中，空负高洁姿。寒暑若循环，四时屡迁移。傲兀冰与霜，欣荣迟暮时。中有丹凤雏，五章备羽仪。高举戾阿阁，嗈嗈鸣朝曦。凤雏忽已去，乔松复倾摧。瞻望杳不及，行者皆歔欷。俯仰念畴昔，我独有馀悲。矫首睇螺山，阁泪书此辞。
春晖堂
作者：杨士奇
朝代：明

早失趋庭训，深依徙舍恩。踉蹡五色服，乐舞对春谖。寿酒华觞进，安居绮席温。持身务不辱，还究古人言。
晏太守重庆堂诗
作者：杨士奇
朝代：明

家居重庆郡，堂奉重庆欢。堂中二亲大母母，白发如银身健康。大母行年九十三，母也今年七十五。姑慈妇孝天锡寿，旨酒在樽殽在俎。蹁跹五綵服，绕膝戏孙曾。森森暖翠慈竹茂，烂烂云锦谖草荣。象简绯袍日趋拜，门拥彤幡燕皂盖。邦侯为政儗龚黄，能致高年总心快。故家元住大江西，元献声华北斗齐。公侯子孙必复始，封诰行看照闾里。
晓晴
作者：杨士奇
朝代：明

周庐夜半雨，萧萧不成响。晓起看晴明，雪满青山上。
晓起
作者：杨士奇
朝代：明

晓起侵风露，黄埃涌素袍。如林行队伍，缘涧耀旗旄。细马驰能捷，苍鹰奋欲高。从臣稀奏赋，心切圣躬劳。
晚发安山驿和答金公素
作者：杨士奇
朝代：明

津头卖瓜未过，村中酿黍才沽。薄暮安山道上，萧萧白苇黄榆。荒渚菰蒲带雨，隔河篱落飞烟。淮南渺渺何处，怅望秋鸿去边。
晚发安山驿和答金公素·其一
作者：杨士奇
朝代：明

津头卖瓜未过，村中酿黍才沽。薄暮安山道上，萧萧白苇黄榆。
晚发安山驿和答金公素·其二
作者：杨士奇
朝代：明

荒渚菰蒲带雨，隔河篱落飞烟。淮南渺渺何处，怅望秋鸿去边。
晚同宗豫先归诣清河途中寄勉仁弘济
作者：杨士奇
朝代：明

载书先发赴前营，雨浥飞埃晚更晴。人喜望家三舍近，马知归路四蹄轻。风飘点点溪花送，日射行行野树明。却忆今宵毡帐底，翠壶红烛伴双清。
晚度密云北山绝顶
作者：杨士奇
朝代：明

常奉垂堂戒，其如扈跸何。高疑登玉垒，近恐逼银河。宛转扪萝上，低回避石过。前途看渐晚，力尽敢蹉跎。
晚次景州遇李颀给事吕文质进士
作者：杨士奇
朝代：明

下马郭西村，萧条尽掩门。荒城明落景，独树出平原。野水条侯墓，寒芜董氏园。閒因访遗事，邂逅故人论。
晚过扬州
作者：杨士奇
朝代：明

朝辞仪真坝，暮过广陵城。前汀交瞑色，远渡闻钟声。微微初月辉，湛湛天宇澄。仰首望北辰，众星粲然明。商飙从西来，忽忽凉思生。掩篷坐终夕，嘅然念脩程。
晴雨二竹为江西都挥佥汤节题
作者：杨士奇
朝代：明

潇洒渭川风日佳，展图清气满清怀。彩云庭院不相称，最称汤家兰雪斋。凤池舍人精八法，新来写得雨潇湘。数竿清润如苍玉，宜寘东皋旧草堂。
晴雨二竹为江西都挥佥汤节题·其一
作者：杨士奇
朝代：明

潇洒渭川风日佳，展图清气满清怀。彩云庭院不相称，最称汤家兰雪斋。
晴雨二竹为江西都挥佥汤节题·其二
作者：杨士奇
朝代：明

凤池舍人精八法，新来写得雨潇湘。数竿清润如苍玉，宜寘东皋旧草堂。
暇日承观上人惠访
作者：杨士奇
朝代：明

参襌周十刹，随地演三车。水月心常静，烟霞趣已赊。胡杨皆故族，孔李更通家。一访空斋里，玄谭过日斜。
暑中卧疴写怀
作者：杨士奇
朝代：明

坐卧连晨夕，中怀郁不开。蝇攒眉上棘，蚊隐耳边雷。无那惔焚困，生增褦襶来。病咽兼患齿，两月废衔杯。白发垂垂老，丹心耿耿存。毫丝无小补，天地有深恩。病马长联皂，羸牛不驾辕。蓬山望咫尺，惭负不胜论。
暑中卧疴写怀·其一
作者：杨士奇
朝代：明

坐卧连晨夕，中怀郁不开。蝇攒眉上棘，蚊隐耳边雷。无那惔焚困，生增褦襶来。病咽兼患齿，两月废衔杯。
暑中卧疴写怀·其二
作者：杨士奇
朝代：明

白发垂垂老，丹心耿耿存。毫丝无小补，天地有深恩。病马长联皂，羸牛不驾辕。蓬山望咫尺，惭负不胜论。
曹侍郎乃母挽诗
作者：杨士奇
朝代：明

曹家少司寇，至孝奉慈闱。衣贮亲缝线，堂县旧断机。喜崇二品养，遽动九原归。天恩下鸾诰，千岁有光辉。
曾复铉雪舫斋
作者：杨士奇
朝代：明

傍溪斋舍小于舟，含素凝华曙影浮。已喜虚明宜宴坐，何妨安稳寄寒流。檐前风絮疑翻浪，窗外瑶林欲隐洲。自有诗书可娱兴，不消更向剡中游。
月池彭母挽诗
作者：杨士奇
朝代：明

七十人间世，婺居四十馀。冰霜明妇节，灯火课儿书。堂掩春晖暗，乌啼夜月虚。白头游子泪，和血洒衣裾。谁不为孀妇，风霜苦自持。人情易衰薄，亲戚厌□婺。旧箧藏遗简，寒机理断丝。百年池上月，曾照育孤时。
月池彭母挽诗·其一
作者：杨士奇
朝代：明

七十人间世，婺居四十馀。冰霜明妇节，灯火课儿书。堂掩春晖暗，乌啼夜月虚。白头游子泪，和血洒衣裾。
月池彭母挽诗·其二
作者：杨士奇
朝代：明

谁不为孀妇，风霜苦自持。人情易衰薄，亲戚厌□婺。旧箧藏遗简，寒机理断丝。百年池上月，曾照育孤时。
有怀子启行俭时彦时勉诸君子
作者：杨士奇
朝代：明

霜满貂裘月满天，四更骑马白河边。玉堂学士无公务，正拥青绫足晏眠。
望云诗
作者：杨士奇
朝代：明

少小失所怙，鞠我仰母氏。我今已成立，母氏隔千里。朝亦思母慈，暮亦思母慈。愁肠日九回，朝暮千万思。官列九卿贰，迎养失所愿。母来止岁馀，母乐归乡县。虽有两贤弟，致敬奉母居。我独不在侧，何以纾郁纡。荷君恩宠深，忆母道途远。仰首望飞云，秦山长在眼。小儿解父意，愿父勿忧叹。我归养大母，父但忠王官。一门隆孝行，父子及兄弟。所以白发亲，怡怡膺寿祉。敦行用表率，岂不自一身。观感动乡里，咏歌扬缙绅。君亲同所尊，忠孝匪二道。努力慎克终，来世焯有耀。
望昌平
作者：杨士奇
朝代：明

百里近皇都，萧条邑井孤。夏霖频汎滥，秋谷竟虚无。官府犹徵役，朝廷已罢租。缅怀刘谏议，千载愧吾徒。
望济宁
作者：杨士奇
朝代：明

疏翠轻红水岸迂，渔家远近映菰蒲。高城前望晴云下，却记行程是半途。
望湖亭
作者：杨士奇
朝代：明

好风十日迎归棹，已历长江及大湖。晓上高亭更回首，五云直此是天都。
望鸡鸣山
作者：杨士奇
朝代：明

鸡鸣山下路，危险曾经涉。今日望鸡鸣，未度心先怯。
朝房待命
作者：杨士奇
朝代：明

正是临危处，深知负罪频。廷臣皆执法，天子尚垂仁。紫殿红云近，金河瑞彩新。恩波今浩荡，终忆借枯鳞。
木兰花慢·寄寿仲亨兄
作者：杨士奇
朝代：明

簪缨四百载，记科第、有家传。羡双玉连枝，柏台冰雪，栗里风烟。逍遥葛巾藜杖，傍青山绿竹俯丹泉。天赐十分清福，人尊八帙高年。一尘不到研屏前。綵笔映华笺。想菊畔题诗，梅边作赋，佳趣依然。儿孙书香宦业，看名家庆泽远绵延。望望德星南极，寿觞正聚群贤。
朱中书为余写溪山幽趣彦鼒南还遂以赠之并题诗云
作者：杨士奇
朝代：明

山翠拂云清，溪光湛虚碧。林亭揽澄爽，超然适所适。为有江南趣，持赠江南客。公暇或披图，还应忆江北。
朱泽民云山障子为萧德颢题
作者：杨士奇
朝代：明

昔闻朱侯写山水，一幅争投百金价。至顺今来七十年，却在桃源看图画。生绡八尺垂中堂，群山叠出开青苍。前峰如屏锦霞烂，后岭岧峣插天半。春风啼鸟浑欲闻，石磴盘盘屡回转。双松如龙千尺强，几年偃蹇山之阳。松根古道向何处，策马担簦去无数。别看丹翠出层楼，云影浓遮入无路。云遮雾滃深复深，信有隐者藏中林。高怀远致不可即，空望微茫劳我心。当时此景知何地，雁荡兰亭岂相似。自是天机妙入神，位置从容见精意。朱侯朱侯追郑老，笔势词华共妍好。此图三绝交辉煌，千载人间视为宝。
杂诗三首赠陆伯阳
作者：杨士奇
朝代：明

中夜不能寐，揽衣步前楹。员灵肃清穆，凉风飒以兴。秋虫亦何悲，流响于阶庭。徘徊感节变，绵绵忧思生。四时掷人去，忽如流电惊。立身庶及时，僶勉苦无成。窃愁盛年迈，将与秋草并。念之不得言，俛默伤我情。翩翩孤鸿雁，遥遥鸣且飞。寒阴翳洲渚，日暮将安归。栖栖客游子，独往临路岐。薇食聊自甘，卒岁仍无衣。达士守固穷，遑恤寒与饥。先民有遗言，乐命复奚疑。南国有佳人，皎皎怀芬芳。被服纨与绮，五色何煌煌。容仪希世有，音响流四方。我怀往从□，晨征越河梁。喜遇诚独难，欢爱两相当。愿得常携手，终岁不相忘。
杂诗三首赠陆伯阳·其一
作者：杨士奇
朝代：明

中夜不能寐，揽衣步前楹。员灵肃清穆，凉风飒以兴。秋虫亦何悲，流响于阶庭。徘徊感节变，绵绵忧思生。四时掷人去，忽如流电惊。立身庶及时，僶勉苦无成。窃愁盛年迈，将与秋草并。念之不得言，俛默伤我情。
杂诗三首赠陆伯阳·其三
作者：杨士奇
朝代：明

南国有佳人，皎皎怀芬芳。被服纨与绮，五色何煌煌。容仪希世有，音响流四方。我怀往从□，晨征越河梁。喜遇诚独难，欢爱两相当。愿得常携手，终岁不相忘。
杂诗三首赠陆伯阳·其二
作者：杨士奇
朝代：明

翩翩孤鸿雁，遥遥鸣且飞。寒阴翳洲渚，日暮将安归。栖栖客游子，独往临路岐。薇食聊自甘，卒岁仍无衣。达士守固穷，遑恤寒与饥。先民有遗言，乐命复奚疑。
李县丞之官临皋
作者：杨士奇
朝代：明

小年闾巷共嬉游，邂逅京华总白头。奉使曾持巴郡檄，之官又买潞河舟。岭南翠雾含津树，海上红霞映县楼。怀抱公馀清似水，题诗还忆寄中州。
李孟昭挽诗
作者：杨士奇
朝代：明

月落城乌啼，风凄寒露繁。轜车戒明发，祖送城南门。挽者皆丧歌，增我中郁烦。向来相知人，古道子克敦。荆玉抱贞洁，楚兰含幽芬。周行慎素履，雅义播清文。表俗赖耆俊，启迪资多闻。德业之所造，诜诜各高鶱。如何乘化迁，奄忽在兹晨。渺渺东去波，翩翩南飞云。铭旌望已遥，涕泪空沾巾。
杏园雅集
作者：杨士奇
朝代：明

鞠躬奉臣职，肃肃恒自旦。朝下趋经帏，临夕出东观。釐务日有常，黾勉在文翰。衰龄皆沈疴，宁不怀泮奂。仰惟宠禄隆，而敢厌羁绊。兹晨属休沐，联镳越闾闬。适我同志良，萧爽坐林馆。维时天宇澄，青阳候过半。好鸟鸣交交，芳卉罗绚烂。朱弦一再弹，图帙亦娱玩。肥甘列中筵，旨酒崇玉瓒。主宾相和敬，济济圭璋粲。清言发至义，连续如珠贯。雅韵含宫商，高怀薄云汉。合欢情所洽，辅仁道攸赞。各期励乃修，庶用表桢干。
杨孟潜挽诗
作者：杨士奇
朝代：明

芳春奋科目，令器比玙璠。致孝亲闱乐，传经学者尊。一朝随化物，群行载词垣。光华知不泯，况有凤毛鶱。
杨学士乃弟仲宜归建安以道中五景求诗赠之 其一 淮阴秋色
作者：杨士奇
朝代：明

摇摇河上舟，迢迢远归客。昨发潞水湄，今度清淮侧。霜落秋树红，云连夕畴白。矫首鸿雁群，联翩接飞翼。念我玉堂人，亲爱渺南北。
杨学士乃弟仲宜归建安以道中五景求诗赠之 其三 金山晓钟
作者：杨士奇
朝代：明

扬舲越京口，中流睇金山。昩旦闻禅钟，声出岛云间。急应潮生渚，飘随月堕湾。灵境富奇观，宁不怀跻攀。逦迤瞻乡邑，浩荡棹歌还。
杨学士乃弟仲宜归建安以道中五景求诗赠之 其二 广陵夜雨
作者：杨士奇
朝代：明

泊舟淮南渚，向昔闻清钟。飒飒飞雨来，潇潇洒孤篷。沿洄距几日，气序变寒冬。望乡行有期，怀别坐无悰。何时连枝会，将复彭城同。
杨学士乃弟仲宜归建安以道中五景求诗赠之 其五 闽岭停骖
作者：杨士奇
朝代：明

辞家上京国，念我同气良。会难别何易，归途阻且长。行行及闽山，停骖见故乡。故乡欣已即，北望仍徬徨。伯也独远居，我怀焉能忘。
杨学士乃弟仲宜归建安以道中五景求诗赠之 其四 鹅湖晴云
作者：杨士奇
朝代：明

投策憩鹅湖，山水含清妍。流云映华旭，粲粲五彩鲜。云边有精舍，能不怀当年。哲人崇丽泽，至道以昭宣。归哉懋钻仰，覃思在遗编。
杨学士乃弟仲宜归建安以道中五景求诗赠之·淮阴秋色
作者：杨士奇
朝代：明

摇摇河上舟，迢迢远归客。昨发潞水湄，今度清淮侧。霜落秋树红，云连夕畴白。矫首鸿雁群，联翩接飞翼。念我玉堂人，亲爱渺南北。泊舟淮南渚，向昔闻清钟。飒飒飞雨来，潇潇洒孤篷。沿洄距几日，气序变寒冬。望乡行有期，怀别坐无悰。何时连枝会，将复彭城同。扬舲越京口，中流睇金山。昩旦闻禅钟，声出岛云间。急应潮生渚，飘随月堕湾。灵境富奇观，宁不怀跻攀。逦迤瞻乡邑，浩荡棹歌还。投策憩鹅湖，山水含清妍。流云映华旭，粲粲五彩鲜。云边有精舍，能不怀当年。哲人崇丽泽，至道以昭宣。归哉懋钻仰，覃思在遗编。辞家上京国，念我同气良。会难别何易，归途阻且长。行行及闽山，停骖见故乡。故乡欣已即，北望仍徬徨。伯也独远居，我怀焉能忘。
杨学士以海棠双鹊图赠其弟归求题
作者：杨士奇
朝代：明

杨家庭馆风光好，花萼连枝锦不如。况是和鸣双翠羽，相亲相乐似雍渠。万里京华临别日，海棠花发欲春深。遥知晴鹊先将喜，啼满龙津碧树林。
杨学士以海棠双鹊图赠其弟归求题·其二
作者：杨士奇
朝代：明

万里京华临别日，海棠花发欲春深。遥知晴鹊先将喜，啼满龙津碧树林。
杨河竹枝
作者：杨士奇
朝代：明

屯堡人家住不多，屯边屈曲是杨河。褰裳濡足不计数，河上行人愁奈何。客子离家半月程，风沙引起忆家情。河中鲤鱼不得觅，尺素何由寄北京。
杨河竹枝·其一
作者：杨士奇
朝代：明

屯堡人家住不多，屯边屈曲是杨河。褰裳濡足不计数，河上行人愁奈何。
杨河竹枝·其二
作者：杨士奇
朝代：明

客子离家半月程，风沙引起忆家情。河中鲤鱼不得觅，尺素何由寄北京。
杨白花
作者：杨士奇
朝代：明

杨白花，逐风起。含霜弄雪太轻盈，荡日摇春无定止。楼中佳人双翠颦，坐见纷纷渡江水。天长水阔花渺茫，一曲悲歌思千里。
杨自然处士挽诗
作者：杨士奇
朝代：明

不慕清名达九重，全家长住水晶宫。芰荷为带芙蓉佩，䞉有人传惠济功。平生心事听皇天，流水行云任自然。养得凤毛成五色，青云白日看飞骞。
杨自然处士挽诗·其一
作者：杨士奇
朝代：明

不慕清名达九重，全家长住水晶宫。芰荷为带芙蓉佩，䞉有人传惠济功。
杨自然处士挽诗·其一
作者：杨士奇
朝代：明
体裁：七言绝句

不慕清名达九重，全家长住水晶宫。芰荷为带芙蓉佩，剩有人传惠济功。
杨自然处士挽诗·其二
作者：杨士奇
朝代：明

平生心事听皇天，流水行云任自然。养得凤毛成五色，青云白日看飞骞。
杨补之掀篷图
作者：杨士奇
朝代：明

玉节葳蕤导羽麾，香风吹度翠云涯。披图彷佛如曾见，江上孤篷岁晚时。
松居为馀杭詹道士作
作者：杨士奇
朝代：明

紫霄玄居静不扃，长松如盖对亭亭。深涵雨露千年润，高拂烟霞万仞青。仙子时来下白鹤，道人昼坐咏黄庭。会当天柱峰前去，共汲丹泉煮茯苓。
林佥宪斗山风木卷
作者：杨士奇
朝代：明

青春艳绣衣，得禄更兴悲。无复娱亲日，徒伤负米时。迢迢桑梓恋，恻恻蓼莪思。天地无穷极，难伸寸草私。
枯木竹石为王山人题
作者：杨士奇
朝代：明

苍楠翠柏含烟雾，总以抡才入庙廊。自在空山名散木，珊瑚石畔老冰霜。独持贞操立云根，春雨秋风阅历频。不觉流年成老大，眼中浑见凤毛新。
枯木竹石为王山人题·其一
作者：杨士奇
朝代：明

苍楠翠柏含烟雾，总以抡才入庙廊。自在空山名散木，珊瑚石畔老冰霜。
枯木竹石为王山人题·其二
作者：杨士奇
朝代：明

独持贞操立云根，春雨秋风阅历频。不觉流年成老大，眼中浑见凤毛新。
桃源县
作者：杨士奇
朝代：明

泊舟桃源县，满目生秋草。不见桃花林，但见牛羊道。临江尽茅舍，绕屋惟桑枣。尚有淳朴风，何由恣幽讨。
梦亡妻
作者：杨士奇
朝代：明

孟光憔悴病来容，昨夜苍茫梦里逢。还似往年临别日，匆匆劳苦为纫缝。经时未遂葬山丘，贤行终身恸不休。勤俭成家长儿女，一生辛苦为黔娄。
梦亡妻·其一
作者：杨士奇
朝代：明

孟光憔悴病来容，昨夜苍茫梦里逢。还似往年临别日，匆匆劳苦为纫缝。
梦亡妻·其二
作者：杨士奇
朝代：明

经时未遂葬山丘，贤行终身恸不休。勤俭成家长儿女，一生辛苦为黔娄。
梦觉作
作者：杨士奇
朝代：明

翰苑词林雨露边，不才何幸接时贤。故乡迢递六千里，归计蹉跎四十年。宝敕恭承明主赐，白头深荷宠恩怜。行来夜夜蓬窗梦，只在龙墀玉陛前。
梦诸孙
作者：杨士奇
朝代：明

绕膝戏诸孙，相看意独亲。怜渠森似玉，对我浩生春。已惜承欢浅，何堪入梦频。亢宗吾望汝，莫遣愧荀陈。
樊通政守一斋
作者：杨士奇
朝代：明

众万之源纯不杂，还因表字揭斋名。已知要道无岐路，所贵专心事笃行。大学工夫由主敬，古人勋业自存诚。始终表里恒无失，此是斋中座右铭。
樊通政雪霁草堂
作者：杨士奇
朝代：明

轻风解寒冱，初日丽丘林。檐际泻悬溜，窗中见遥岑。清和荡淑气，浩畅发冲襟。馀色皎如玉，吾将比素心。
樵云诗
作者：杨士奇
朝代：明

悠悠南山云，素心澹相似。偶托樵采迹，遂隐山云际。云中有灌木，四散枝叶繁。薄剪去云翳，讵令伤本根。昨朝买斧来，暂入庐陵县。五马出辉煌，低头愧相见。芙蓉荡晻霭，环洲亦氛氲。一返伐木处，丁丁谁得闻。
次韵吴孟勤先生中秋有怀府中诸公并自和之作
作者：杨士奇
朝代：明

桂花香满鹄山头，山下开轩称及秋。月色纷当清斝落，凉风轻拂画檐流。微微玉漏明河上，隐隐金门湛露浮。为忆邹枚裁雅曲，连篇能倡复能酬。
次韵弘济过居庸佛院怀幼孜
作者：杨士奇
朝代：明

又随翠辇度居庸，不复当年语笑同。下马还寻旧游处，伤心寒树起秋风。并登仙阁愧才庸，三十年间进秩同。何日南帆溯潇峡，冢前持酒酹西风。
次韵弘济过居庸佛院怀幼孜·其一
作者：杨士奇
朝代：明

又随翠辇度居庸，不复当年语笑同。下马还寻旧游处，伤心寒树起秋风。
次韵弘济过居庸佛院怀幼孜·其二
作者：杨士奇
朝代：明

并登仙阁愧才庸，三十年间进秩同。何日南帆溯潇峡，冢前持酒酹西风。
次韵王山人二月十六日对雪
作者：杨士奇
朝代：明

初和柳絮飘侵槛，复共梨花舞傍人。一种妍华看不定，只凭高调和阳春。
次韵答仲熙庶子见寄
作者：杨士奇
朝代：明

习懒忘机已岁馀，还应力疾效驰驱。衰迟岂有㳙埃助，谈咏都将故旧疏。倚槛桃花开画障，夹渠杨柳映斋居。閒情想见城东曲，欲和阳春愧不如。
次韵答仲熙庶子见寄
作者：杨士奇
朝代：明
体裁：七言律诗

习懒忘机已岁馀，还应力疾效驰驱。衰迟岂有涓埃助，谈咏都将故旧疏。倚槛桃花开画障，夹渠杨柳映斋居。閒情想见城东曲，欲和阳春愧不如。
次韵答胡若思宾客
作者：杨士奇
朝代：明

东璧蓬山顶，曾同侍玉皇。碧霄龙早逝，沧海鹤高翔。案有庄生论，门临孺子坊。游心邈千载，尘虑已都忘。自别颐庵叟，星行十二周。天恩无寸补，世故有多忧。老骥力垂尽，长途驰未休。中怀何处写，聊用寄南州。
次韵答胡若思宾客·其一
作者：杨士奇
朝代：明

东璧蓬山顶，曾同侍玉皇。碧霄龙早逝，沧海鹤高翔。案有庄生论，门临孺子坊。游心邈千载，尘虑已都忘。
次韵答胡若思宾客·其二
作者：杨士奇
朝代：明

自别颐庵叟，星行十二周。天恩无寸补，世故有多忧。老骥力垂尽，长途驰未休。中怀何处写，聊用寄南州。
次韵答远法师
作者：杨士奇
朝代：明

诗成粲粲素霞开，比似花光月映梅。色相已清犹是幻，性根元好不须培。堂中明镜常澄澈，天上浮云任去来。盛世丛林数耆俊，远公端合斗间魁。
次韵答邓存诚见赠
作者：杨士奇
朝代：明

清诗频诵解人颐，客里逢君恨独迟。行枉高轩无隔日，坐谈虚馆屡移时。潜心共慕颜生乐，携手俱忘墨氏悲。从此相望巷南北，朝朝来往话深期。
次韵答颐庵
作者：杨士奇
朝代：明

十年去京国，高卧西山陲。天趣常自得，他人安足知。竹馆鸣琴处，河塘坐钓时。劳心尘事者，何日赴幽期。与君离别后，两度历边陲。年老衰容换，风寒病骨知。有心存济物，何术可匡时。矫首西江上，归帆会有期。
次韵答颐庵·其一
作者：杨士奇
朝代：明

十年去京国，高卧西山陲。天趣常自得，他人安足知。竹馆鸣琴处，河塘坐钓时。劳心尘事者，何日赴幽期。
次韵答颐庵·其二
作者：杨士奇
朝代：明

与君离别后，两度历边陲。年老衰容换，风寒病骨知。有心存济物，何术可匡时。矫首西江上，归帆会有期。
次韵荅耐轩学士病中见寄
作者：杨士奇
朝代：明

龙河初暖动春波，久病文园近若何。知有官曹频问讯，自惭邻舍少经过。茶香永夜分能数，诗句新年写渐多。雪茧乌丝烦屡寄，閒烧红烛和清哦。
次韵蒋立恭清明上冢
作者：杨士奇
朝代：明

去年载酒东郊路，水畔花前醉咏诗。今日垄头空洒饭，伤心思忆去年时。
次韵行俭移居
作者：杨士奇
朝代：明

移住城西半亩宽，接邻俱是旧交欢。中朝文采推王粲，别墅风流儗谢安。应似诗人歌伐木，会筵嘉客醉焚兰。新居更为长年祝，玉屑云英好试餐。移住城西半亩宽，喜于幽处托盘桓。九苞威凤人争识，五色华芝世共看。流水清弦閒屡奏，秋风长铗未须弹。也应晏岁劳相慰，却愧阳春和独难。移住城西半亩宽，閒居萧散欲忘官。邻园树色青连屋，露井苔痕碧映阑。东观有书秋后校，西山如画雨馀看。同乡同客兼同调，日日过从得共欢。移住城西半亩宽，相过邻曲尽衣冠。南州文物终存古，北地风霜屡涉寒。万里能无乡井意，数家相倚客居安。匏壶载酒閒常会，竹笥藏书也易干。
次韵行俭移居·其一
作者：杨士奇
朝代：明

移住城西半亩宽，接邻俱是旧交欢。中朝文采推王粲，别墅风流儗谢安。应似诗人歌伐木，会筵嘉客醉焚兰。新居更为长年祝，玉屑云英好试餐。
次韵行俭移居·其三
作者：杨士奇
朝代：明

移住城西半亩宽，閒居萧散欲忘官。邻园树色青连屋，露井苔痕碧映阑。东观有书秋后校，西山如画雨馀看。同乡同客兼同调，日日过从得共欢。
次韵行俭移居·其二
作者：杨士奇
朝代：明

移住城西半亩宽，喜于幽处托盘桓。九苞威凤人争识，五色华芝世共看。流水清弦閒屡奏，秋风长铗未须弹。也应晏岁劳相慰，却愧阳春和独难。
次韵行俭移居·其四
作者：杨士奇
朝代：明

移住城西半亩宽，相过邻曲尽衣冠。南州文物终存古，北地风霜屡涉寒。万里能无乡井意，数家相倚客居安。匏壶载酒閒常会，竹笥藏书也易干。
次韵袁止安太常南归留别
作者：杨士奇
朝代：明

文雅人推贺监贤，承宣数近九重天。优閒有幸沾荣命，宠禄无心及暮年。自斸紫芝充服食，閒骑白鹿傍云泉。挂冠神武谁无意，迟我洪厓玉笥边。
次韵陆伯阳林塘晚咏兼简雷道夫
作者：杨士奇
朝代：明

金门趋讲罢，西园日暮时。繁阴交杂树，轻浪散清池。玩芳因坐久，延月却归迟。还与同袍侣，携手咏新诗。高居傍城阙，隙地富园林。天风下修竹，锵锵韵玉琴。浮觞清沼曲，憩石碧梧阴。别有闻佳咏，因之仰素心。
次韵陆伯阳林塘晚咏兼简雷道夫·其一
作者：杨士奇
朝代：明

金门趋讲罢，西园日暮时。繁阴交杂树，轻浪散清池。玩芳因坐久，延月却归迟。还与同袍侣，携手咏新诗。
次韵陆伯阳林塘晚咏兼简雷道夫·其二
作者：杨士奇
朝代：明

高居傍城阙，隙地富园林。天风下修竹，锵锵韵玉琴。浮觞清沼曲，憩石碧梧阴。别有闻佳咏，因之仰素心。
次韵题向诚所藏苏明远写菊
作者：杨士奇
朝代：明

金门五朝一下直，静乐轩中坐日长。为看秋花有真意，只题诗句不焚香。
次韵黄少保过田家有感
作者：杨士奇
朝代：明

水旱农艰食，兹乡实可嗟。扫田纷拾稗，为饭杂蒸沙。岁赋徵仍急，秋成望苦赊。吾徒何补益，肉食老京华。
欧阳员外归省以山水画索题
作者：杨士奇
朝代：明

去春我过蜀江曲，今春尔望蜀江归。六一宗家有馀庆，椿庭萱砌交晴辉。旨丼犹是秋官禄，绣锦新裁莱子衣。一幅萧閒乡闾趣，白头相送念相违。
歌风台
作者：杨士奇
朝代：明

汉皇靖宇内，六合承统御。万乘还沛中，龙旗翼銮辂。兴情侧微曰，张筵会亲故。酒酣歌大风，气势排云雾。往绩示殊伟，丕图怀永固。众起称万寿，弘哉帝王度。宽仁运乾刚，四百隆鸿祚。至今千载馀，光华垂竹素。崇台面河曲，穹碑倚烟树。我来属秋杪，维舟久瞻顾。矫首芒砀云，澹澹青空曙。
正月六日偕邹汝舟庶子金用诚司直张伯原司谏过姚友直洗马饮
作者：杨士奇
朝代：明

绪风回微和，青阳肇新岁。官曹属休暇，朝簪盍交契。虚馆坐幽深，南窗敞明丽。清言畅素抱，至理有超诣。醇醪写芳冽，嘉肴列甘脆。觞行屡循环，欢洽忘次第。既醉各已归，独淹余岂泥。磬折辞主人，斜月皎庭际。
正月廿九日戏简仲熙庶子三绝句时邹徙舍城东
作者：杨士奇
朝代：明

萧散双吹碧玉箫，与君同郡复同袍。金城坊里清如水，却爱东飞学伯劳。新岁新斋好著书，文明门里会文儒。隔邻春酒蒲萄熟，谁绾青丝送玉壶。正月已终将二月，城中咫尺见还难。金门朝籍皆先送，独遣同寮待长官。
正月廿九日戏简仲熙庶子三绝句时邹徙舍城东·其一
作者：杨士奇
朝代：明

萧散双吹碧玉箫，与君同郡复同袍。金城坊里清如水，却爱东飞学伯劳。
正月廿九日戏简仲熙庶子三绝句时邹徙舍城东·其三
作者：杨士奇
朝代：明

正月已终将二月，城中咫尺见还难。金门朝籍皆先送，独遣同寮待长官。
正月廿九日戏简仲熙庶子三绝句时邹徙舍城东·其二
作者：杨士奇
朝代：明

新岁新斋好著书，文明门里会文儒。隔邻春酒蒲萄熟，谁绾青丝送玉壶。
步过田家有述
作者：杨士奇
朝代：明

联步营南门，偶寻野人庐。庐舍类南土，缭垣树扶疏。初柳扬青条，杏萼亦已舒。皤皤舍下叟，迎客近门枢。客问何乡人，理生今焉如。跽答家徐州，始来十五馀。生男皆壮夫，有孙亦跄趋。大男荷戈殳，众男务菑畬。公私昔少事，温饱常晏居。老身就衰颓，官长日侵渔。去年旱复潦，所穫瓶盎储。何以备家食，指顾屋南隅。园畦五六亩，果木百十株。折李接桃根，为力勤亦劬。三岁结李实，累累蕃且腴。盈筐易斗粟，足给朝夕需。言已意自得，闻之亦惭余。机巧予所厌，所悯为利驱。博树起后世，要非仁者徒。两戕合一体，缠纠封皮肤。虽能夺天造，本末固已殊。物性循自然，古人岂其愚。兴怀淳朴风，俛默增叹吁。
武昌游道院 其一 幽字
作者：杨士奇
朝代：明

仙馆俯崇冈，振衣一来游。逍遥越城肆，窈窕经林丘。谷口岩溜鸣，檐端云气浮。适违阛阓喧，弥觉山水幽。啼鸟迁高枝，悲猿振长楸。物类爰有托，矧伊学道俦。抱生贵知足，全形尚无求。疗饥采紫芝，濯缨临素流。愚生昩所处，静趣乃相侔。援琴弄清弦，遂令佳赏酬。王师事遐征，苦辛殊未休。岂不怀宁处，违世安可谋。我非学仙侣，怅然难久留。
武昌游道院 其二 客字
作者：杨士奇
朝代：明

通衢拥车骑，四术罗第宅。仙宫郁云兴，邈与红尘隔。交疏被朱绣，飞薨绚金碧。竹树纷掩映，烟霞互辉赫。爰有一羽人，于焉托其迹。皓皓白玉姿，翩翩异人格。我来扣松关，相与论玄默。阶前孤鹤舞，林下啼猿寂。于兹究典坟，信足探幽阒。无田寄閒身，翘思羡乡国。天台与赤城，聊可资游息。丹丘有遗构，琼台多旧识。胡为旷归期，久作周南客。
武昌游道院·幽字
作者：杨士奇
朝代：明

仙馆俯崇冈，振衣一来游。逍遥越城肆，窈窕经林丘。谷口岩溜鸣，檐端云气浮。适违阛阓喧，弥觉山水幽。啼鸟迁高枝，悲猿振长楸。物类爰有托，矧伊学道俦。抱生贵知足，全形尚无求。疗饥采紫芝，濯缨临素流。愚生昩所处，静趣乃相侔。援琴弄清弦，遂令佳赏酬。王师事遐征，苦辛殊未休。岂不怀宁处，违世安可谋。我非学仙侣，怅然难久留。通衢拥车骑，四术罗第宅。仙宫郁云兴，邈与红尘隔。交疏被朱绣，飞薨绚金碧。竹树纷掩映，烟霞互辉赫。爰有一羽人，于焉托其迹。皓皓白玉姿，翩翩异人格。我来扣松关，相与论玄默。阶前孤鹤舞，林下啼猿寂。于兹究典坟，信足探幽阒。无田寄閒身，翘思羡乡国。天台与赤城，聊可资游息。丹丘有遗构，琼台多旧识。胡为旷归期，久作周南客。
残寺
作者：杨士奇
朝代：明

残寺连农舍，空窗露佛灯。四围无古木，那解隐高僧。
每日文渊阁閒思李翰林不知迁太学谁共坐论心
作者：杨士奇
朝代：明

欲赠岁寒意，托之淇上竿。亭亭君子节，长似玉堂看。
毛行人奉使江南便道省亲题梅花赠之
作者：杨士奇
朝代：明

去乡六千里，念别思悠悠。共是江南客，君乘使者舟。折梅将远意，擢桂重名流。捧檄升堂日，承欢慰白头。
水龙吟·寿建安少傅
作者：杨士奇
朝代：明

一星南极辉光，每年腊节明朝见。黄封赐酒，翠盘仙脯，画堂张宴。济济嘉宾，谋谟耆老，文章英彦。想从初独禀，武夷之秀，金榜登高选。早侍九华春殿，彩毫挥、五云腾绚。驱驰扈从，东征北讨，马蹄行遍。身仕三朝，手调金鼎，芳名驰远。愿长年佐辅，皇恩帝德，百寮冠冕。
永丰曾氏龙潭书屋
作者：杨士奇
朝代：明

开轩面澄潭，潭水绿于染。其下蟠蛟虬，四时兴有渰。嘉树罗葱旧，烟霞互舒敛。晴漪漾春牖，凉飔含暑簟。俗辙谢经过，书卷恒不掩。探微心有得，行素道无歉。消摇视天宇，油云驰冉冉。庶跂沂上乐，谁当叹与点。
永丰陈处士挽诗
作者：杨士奇
朝代：明

世出颍川系，乡邻六一居。声名崇孝友，术业富诗书。禄养承昭代，神游渺太虚。兵曹怀永痛，血涕满衣裾。
永思堂诗
作者：杨士奇
朝代：明

南山之木，厥有本根。浩浩川流，则亦有原。凡世之氓，孰无父母。生我育我，忧勤是保。我疾在躬，父母怦怦。我躬既平，父母载宁。我事父母，千载未足。云胡一朝，去我不复。林栖者乌，则有反哺。哀哉小子，欲养无所。岂无厚禄，岂无华缨。我无父母，于谁为荣。靡旦靡夕，孔怀弗忘。父兮母兮，如睹羹墙。居则以思，行则以思。音容慌焉，梦寐对之。父天母地，覆载同德。哀哀我心，何穷何极。先哲有训，立身忠君。我惇用之，敢怠于勤。无敢怠勤，恒恭敬止。终焉永怀，悠悠曷已。
永思堂诗
作者：杨士奇
朝代：明
体裁：四言诗

南山之木，厥有本根。浩浩川流，则亦有原。（一章）凡世之氓，孰无父母。生我育我，忧勤是保。（二章）我疾在躬，父母怦怦。我躬既平，父母载宁。（三章）我事父母，千载未足。云胡一朝，去我不复。（四章）林栖者乌，则有反哺。哀哉小子，欲养无所。（五章）岂无厚禄，岂无华缨。我无父母，于谁为荣。（六章）靡旦靡夕，孔怀弗忘。父兮母兮，如睹羹墙。（七章）居则以思，行则以思。音容慌焉，梦寐对之。（八章）父天母地，覆载同德。哀哀我心，何穷何极。（九章）先哲有训，立身忠君。我惇用之，敢怠于勤。（十章）无敢怠勤，恒恭敬止。终焉永怀，悠悠曷已。（十一章）
汉江夜泛
作者：杨士奇
朝代：明

泛舟入玄夜，奄忽越江干。员景颓西林，列宿粲以繁。凝霜飞水裔，回飙荡微澜。孤鸿从北来，哀鸣出云间。时迁物屡变，游子殊未还。短褐不掩胫，岁暮多苦寒。悠悠念行迈，慊慊怀所欢。岂不固时命，苦辛诚独难。感彼式微诗，喟然兴长叹。
江上早行
作者：杨士奇
朝代：明

汉阳楼上鼓初稀，烟柳昽昽一鹊飞。乘月不知行处远，满江风露湿人衣。
江上早行
作者：杨士奇
朝代：明

汉阳矶上鼓初稀，烟柳昽昽一鹊飞。
乘月不知行处远，满江风露湿人衣。
江南行
作者：杨士奇
朝代：明

家住横塘口，船开去渐遥。归时不愁暮，出浦正乘潮。偶来长浦里，相伴采莲归。并船打两桨，溅水湿罗衣。
江南行·其一
作者：杨士奇
朝代：明

家住横塘口，船开去渐遥。归时不愁暮，出浦正乘潮。
江南行·其二
作者：杨士奇
朝代：明

偶来长浦里，相伴采莲归。并船打两桨，溅水湿罗衣。
江浦县遇曾于皋
作者：杨士奇
朝代：明

忽遇髫年旧，惟看语笑真。清诗仍满袖，华发已盈巾。桑梓二千里，萍逢四十春。金溪吟啸地，因话共伤神。
江行早秋
作者：杨士奇
朝代：明
体裁：七言绝句

汉阳矶上鼓初稀，烟柳昽昽一鹊飞。乘月不知何处远，满江风露湿人衣。
汪氏慈训堂
作者：杨士奇
朝代：明

早失过庭教，深依母氏恩。持身在仁义，奉训切朝昏。天地何由报，行藏矢弗谖。慈颜千岁寿，春暖北堂萱。